
转讜住驻讜转



 讜砖谞讬讛诐 诇讗 诇诪讚讜讛 讗诇讗 诪讻''讙 讘讗诇诪谞讛. 讜讗''转 诪讗讬 拽讗诪专 讚诇诪讚讜讛 诪讻''讙 讜讛讗 注讬拽专 讚专砖讛 谞驻拽讗 诇谉 讘驻' 讗诇诪谞讛 诇讻讛''讙 (讬讘诪讜转 讚祝 住讞.) 诪讻讬 转讛讬讛 诇讗讬砖 讝专 讚讻讬讜谉 砖谞讘注诇讛 诇驻住讜诇 诇讛 驻住诇讛 讜讬''诇 讚讛''拽 讚诇讗 转讬拽砖讬 诇讛讜 诪讻讛''讙 讘讗诇诪谞讛 讚诪爪讬谞讜 诇诪讬诇祝 诪讬谞讬讛 诇诪专 讻讚讗讬转 诇讬讛 讜诇诪专 讻讚讗讬转 诇讬讛 讻讚诪驻专砖 讙诪专讗 讘住诪讜讱 讜讻谉 爪专讬讱 诇讜诪专 讘专讬砖 诪住讻转 谞讚讛 (讚祝 讙.) 讙讘讬 砖谞讬讛诐 诇讗 诇诪讚讜讛 讗诇讗 诪住讜讟讛: 讜讻讜诇谉 诪讜转专讬谉 诇讘讗 讝讛 讘讝讛. 讜讗''转 诪讗讬 讜讻讜诇谉 讜驻讬' 讘拽讜谞讟专住 讻诇 讛讗住讜专讬谉 诪讜转专讬谉 诇讘讗 讝讛 讘讝讛 拽砖讛 诇专''讬 讚诪讬讚讬 讻诇 讛讗住讜专讬谉 拽转谞讬 讜谞专讗讛 诇专''讬 诇驻专砖 讚讻诇 讗讞讚 讜讗讞讚 诪讜转专 讘诪讬谞讜 讜讛讬讬谞讜 讚诇讗 讻专讘讬 讗诇注讝专 讚诪转谞讬转讬谉 讚诇讚讬讚讬讛 住驻讬拽谉 讘住驻讬拽谉 讗住讜专 注讜讚 讬砖 诇讜诪专 讜诪讜转专讬谉 诇讘讗 讝讛 讘讝讛 讻住讚专 讚诪转谞讬' 讜谞专讗讛 讚讛诇讻讛 讻专讘讬 讗诇注讝专 讚讛讗 专讘 驻住讬拽 讻讜讜转讬讛 讜讛诇讻讛 讻专讘 讘讗讬住讜专讬 诇讙讘讬 砖诪讜讗诇. 讜注讜讚 讚专讘讗 谞诪讬 住讘专 讚讛诇讻讛 讻专讘讬 讗诇注讝专 讘驻专拽 讛讞讜诇抓 (讬讘诪讜转 讚祝 诇讝.) 讙讘讬 住驻拽 讘谉 讟' 诇专讗砖讜谉 讜讘谉 讝' 诇讗讞专讜谉 讜讛诇讻讛 讻专讘讗: 讻讜转讬 诇讗 讬砖讗 讻讜转讬转. 讜讗''转 讛讬讗讱 诪住讜驻拽 诪''讟 讜讛讗 专讘讬. 讗诇讬注讝专 讙讜驻讬讛 拽讗诪专 讘诪转谞讬转讬谉 (诇注讬诇 讚祝 注讚.) 讚住驻讬拽谉 讘住驻讬拽谉 讗住讜专 讜讻讜转讬 讛讜讗 诪谉 讛住驻讬拽讜转 讻讚转谞谉 讘诪转谞讬转讬谉 讜谞专讗讛 诇讛专''诪 讚讛讻讬 驻讬专讜砖讜 砖讛专讬 讗诐 砖谞讬讛诐 诪诪讝专讬诐 讛讬转专 讙诪讜专 讛讜讗 讜讗驻讬诇讜 讗诐 讗讞讚 诪诪讝专 讜讛讗讞讚 讗讬谞讜 诪诪讝专 诪讻诇 诪拽讜诐 讙专 讛讜讗 讜诪讜转专 讘诪诪讝专转 讜诇讗 讚诪讬 诇砖讗专 住驻讬拽讜转 讚诪转谞讬转讬谉 讚砖转讜拽讬 讜讗住讜驻讬: 

专诪讘"谉

讛讗 讚讗诪专讬谞谉 诇讗驻讜拽讬 诪爪专讬 砖谞讬 砖讗讬谉 讝专注讜 驻住讜诇 讚讻转讬讘 讘谞讬诐 讗砖专 讬讜诇讚讜 诇讛诐. 拽"诇 注诇讛 讚讛讗 诪爪专讬 砖谞讬 谞诪讬 讘转讜 讻砖专讛 讜驻住讜诇讛 诇讻讛讜谞讛 讻讚讗诪专讬谞谉 讘驻专拽 讛注专诇 (讬讘诪讜转 讚祝 注"讝 注"讗) 专"诇 讗诪专 驻住讜诇讛 讚讙诪专 诇讛 诪讻讛谉 讙讚讜诇 讘讗诇诪谞讛 讚讘讬讗转讜 讘注讘讬专讛 讜讝专注讜 诪转讞诇诇 讜诇拽诪谉 谞诪讬 讗诪专讬谞谉 讗诇讬讘' 讚专' 讬讛讜讚讛 诪爪专讬 砖谞讬 讬讜讻讬讞 讜讛讻讬 讗讬转' 讘谞住讞讗 讚专"讞 讝"诇 讜注讜讚 诪讗讬 讛讗讬 讚诪讬讬转讬 拽专讗 讘谞讬诐 讗砖专 讬讜诇讚讜 诇讛诐 讚讜专 砖诇讬砖讬 讚讛讛讜讗 讘讬砖专讗诇 讻转讬讘.
讜讬砖 诪驻专砖讬诐 诪砖讜诐 讛讻讬 诪讬讬转讬 讛讗讬 拽专讗 讚讘谞讬诐 讗砖专 讬讜诇讚讜 诇讛诐 诪砖讜诐 讚讻讬讜谉 讚诪讻砖专转 诇讬讛 讘拽讛诇 讬砖专讗诇 诪诪讬诇' 砖诪注讬谞谉 诇讛讗 讚讻转讬讘 讘转讜诇讛 诪注诪讬讜 诇讗转讜讬讬 讘转讜诇讛 讛讘讗讛 诪讘' 注诪诪讬谉 讚讛讬讬谞讜 谞诪讬 诪爪专讬 砖谞砖讗 讘转 讬砖专讗诇 讻讚讗讬转' 讛转诐 讜讝讛 讛讟注诐 诪住驻讬拽 诇讻讱 讗讘诇 注讚讬讬谉 拽砖讛 诇专讬砖 诇拽讬砖 讚讗诪专 驻住讜诇讛 诇讻讛讜谞讛 讜讛讻讗 讛讻诇 诪讜讚讬诐 讘讘转讜 砖讻砖专讛.
讜讛专"讗 讝"诇 诪驻专砖 讚讛讻讬 拽讗诪专 讻诇 砖讝专注讜 讻诪讜讛讜 驻住讜诇 讘讘讬讗转讜 讻讙讜谉 讻讛谉 讙讚讜诇 讘讗诇诪谞讛 砖讛讬讗 驻住讜诇讛 诇讻讛讜谞讛 讜讘转讜 谞诪讬 驻住讜诇讛 讗讘诇 诪爪专讬 砖谞讬 驻住讜诇 砖讘讛谉 驻住讜诇 拽讛诇 讛讜讗 讜讘谞讜 讻砖专 诇拽讛诇 谞诪爪讗 砖讘讬讗转讜 诪讟讛专转讜 讜讗讬谞讛 驻讜住诇转 诇驻讬讻讱 讗讬谞讜 驻讜住诇 讗转 讛讗砖讛 砖讘讗 讗诇讬讛 讘讘讬讗转讜 讜讘讛讗讬 驻讬' 谞诪讬 诪转专抓 诪讗讬 讚讗转讬讘讬 诪讚讻转讬讘 讘谞讬诐 讗砖专 讬讜诇讚讜 诇讛诐 讚讜专 砖诇讬砖讬.
讗讘诇 拽讜砖讬讬转谞讜 讘诪拽讜诪讛 注讜诪讚转 砖讗"讗 诇讜诪专 讚住讘专讬 讛讻讗 讘转 诪爪专讬 砖谞讬 讗住讜专' 砖讗诐 讻谉 讛讬讻讬 讗诪专讬谞谉 诪讗讬 讗讬讻' 讘讬谉 专讘讬 讬讜住讬 诇专砖讘"讙 讛讗 讗讬讻' 诪爪专讬 砖谞讬 砖讗讬谉 讗转讛 谞讜砖讗 讘转讜 讻诇讜' 砖讻讛谉 讗住讜专 诇讬砖讗 讘转讜 诇专"诇 讜诇专砖讘"讙 讗讬 讗转讛 谞讜砖讗 讗诇诪谞转讜 讜讛讜讛 诇讬' 诇诪讬诪专 诪讗讬 讗讬讻' 讘讬谉 转"拽 诇专砖讘"讙 讜转讜 讚讗诪专讬' 讗讬讻' 讘讬谞讬讬讛讜 注诪讜谞讬 讜诪讜讗讘讬 讚讗讬谉 讻诇 讝专注 驻住讜诇 讚讗诪专 诪讚注诪讜谞讬 讜诇讗 注诪讜谞讬转 讜讛诇讗 讗讬 讗转讛 谞讜砖讗 讘转讜 诇讚讘专讬 专"诇 讻讚讗讬' 讛转诐 讘驻' 讛注专诇 (讬讘诪讜转 讚' 注"讝 注"讘).
讜讗讬讻讗 诇诪讬诪专 住讜讙讬讬谉 讜讚讗讬 讗诇讬讘' 讚专讘讬 讬讜讞谞谉 讛讬讗 讚讗诪专 讘转 诪爪专讬 砖谞讬 讜讘转 注诪讜谞讬 讜诪讜讗讘讬 讻砖专讜转 诇讻讛讜谞讛 讻砖诐 砖讻砖专讜转 诇讬砖专讗诇 讚专讘讬 讬讜讞谞谉 讛讜讗 讚诪驻专砖 讜注讜诇讗 谞诪讬 讻讜转讬讛 住"诇 讜转诇诪讬讚讜 讛讜讛 讜讛讗 讚拽讗 谞住讬讘 诇讛 转诇诪讜讚' 讘谞讬诐 讗砖专 讬讜诇讚讜 诇讛诐 讚讜专 砖诇讬砖讬 诇讗 讞砖砖 诇讛驻专讬讚 讘讬谉 讬砖专讗诇 诇讻讛谞讬诐 讜诇讛讘讬讗 注讬拽专 讛讻' 讗诇讗 转驻住 诇讜 诪讛 砖讛讜讗 驻砖讜讟 讜讻讘专 讛专讗讬转讬 诇讱 讗讞专讬诐 讻讬讜爪讗 讘讜 讘驻' 专讗砖讜谉 (讙' 注"讘) 讗讜 讻讚讘专讬 讛专讗讘"讚 讝"诇, 讜讘讬专讜砖诇诪讬 谞诪讬 讘驻' 讗诇诪谞讛 诇讻讛谉 讙讚讜诇 (讬讘诪讜转 讝,讛) 诪讜讻讞 讛讻讬 讚专讘讬 讬讜讞谞谉 诪转专抓 讛讻讬 诇讟注诪讬讛.
讜讗"转 专"诇 讛讬讻讬 诪转专抓 诇讛 诇讘专讬讬转', 讛讻讬 转专讬抓 诇讛 讚专' 讬讜住讬 住讘专 讻诇 砖讝专注讜 讻驻讙讜诐 砖讘讛谉 讻讻讛谉 讙讚讜诇 讘讗诇诪谞讛 驻讜住诇 诇讗驻讜拽讬 诪爪专讬 砖谞讬 砖讝专注讜 讻砖专 诇拽讛诇 讻讚讘专讬 讛专讗讘"讚 讝"诇 讜讻诇诇 讘讻诇诇 讝讛 注诪讜谞讬 讜诪讜讗讘讬 砖讝专注讜 讻诪讜讛讜 讜驻讜住诇 讜讗转讗 专砖讘"讙 诇诪讬诪专 讗祝 讘讗讜转诐 砖讝专注诐 讻驻讙讜诐 砖讘讛谉 讗讬谞谉 驻讜住诇讬谉 讗诇讗 讗讜转谉 砖讻诇 讝专注诐 驻住讜诇 讻驻讙讜诐 砖讘讛诐 诇讗驻讜拽讬 讙专 注诪讜谞讬 讜诪讜讗讘讬 砖讘谞讜转讬讛谉 讗讬谞谉 讻驻讙讜诐 砖讘讛诐 砖诪讜转专讜转 诇讘讗 讘拽讛诇 讬砖专讗诇 谞诪爪讗转 讘讬讗转谉 诪讻砖专转 诪拽爪转 讝专注诐 诇驻讬讻讱 讗讬谞讛 驻讜住诇转 讗祝 诇讻讛讜谞讛.
讜诇讗 诪讞讜讜专讗 诇讬砖谞' 讚讘专讬讬转' 讚讻诇 砖讗讬 讗转讛 谞讜砖讗 讘转讜 诇专"诇 讗诇讗 讬"诇 拽住讘专 专"诇 驻诇讬讙讬 专讘谞谉 注诇讬讛 讚专砖讘"讙 讚注诪讜谞讬转 诇讻讛讜谞讛 (讜讻讚专讘讬 讬讛讜讚讛) 讘诪爪专讬 砖谞讬 讜讗谞讗 讚讗诪专讬 讻专讘谞谉 讚拽住讘专 讟注诪讬讬讛讜 讚专讘谞谉 讘讙专 注诪讜谞讬 讜诪讜讗讘讬 讜诪爪专讬 砖驻讜住诇讬谉 讘讘讬讗转谉 诪砖讜诐 讚讘转谉 谞诪讬 驻住讜诇讛 诇讻讛讜谞讛 讜驻诇讬讙讜 讘讗诇诪谞讛 讚讙' 诪讞诇讜拽转 讘讛 讜讛讜讗 讛讚讬谉 讚诪爪讬 诇讗驻诇讜讙讬 转"拽 讘讛讚讬 讚专' 讬讜住讬 讜专砖讘"讙 讘讘转讜 诇讻讛讜谞讛 讜讛"谞 诪砖诪注 讘讬专讜砖诇诪讬 讘驻专拽 讗诇诪谞讛 诇讻讛谉 讙讚讜诇:





诪讛 砖驻专砖"讬 讘讗诇诪谞转 注讬住讛 讜讘住驻拽 诪讙讜专砖转. 拽砖讛 诇谞讜 讚诇讗 诪讬拽专讜 住驻拽 住驻拽讗 讜诪讗讬 讚驻专讬砖 谞诪讬 讘住驻拽 诪讙讜专砖转 砖谞砖讗转 讘转讜讱 讙' 讞讚砖讬' 讜讬诇讚讛 住驻拽 讘谉 讟' 诇专讗砖讜谉 讗讜 讘谉 讝' 诇讗讞专讜谉 讛讬讬谞讜 住驻拽 住驻拽' 诇讗 诪讞讜讜专 讚诇转 诪讬拽专讬 注讬住讛 讗诇讗 讻砖专讬诐 讜驻住讜诇讬诐 诪注讜专讘讬诐 讻砖诐 砖注讬住讛 诪注讜专讘' 诪住讜讘谉 讜诪讜专住谉 讜拽诪讞 讜住讜诇转 讜诪讬诐 讜诪诇讞.
诇驻讬讻讱 谞专讗讛 讻驻专"讞 讝"诇 砖讗诪专 讻讙讜谉 住驻拽 诪讙讜专砖转 砖讬诇讚讛 诇砖谞讬诐 讜谞讟诪注 讗讜转讜 住驻拽 讘诪砖驻讞讛 讜谞注砖讬转 讻讜诇讛 注讬住讛 诇住驻拽 讞诇诇讬诐 讜诪驻专砖 讘转讜住驻转' 注讬住讛 驻住讜诇讛 诇讻讛讜谞讛 诪驻谞讬 住' 讞诇诇讬诐 砖谞讟诪注讜 讘讛 讜讻讬 讛讱 讚讗诪专讬谞谉 讻诇 讛讗专爪讜转 注讬住讛 诇讗专抓 讬砖专讗诇 诪驻谞讬 讛转注专讜讘讜转 讜讛讗讬 讚驻砖讬讟讗 诇讬讛 讚讘转讜 讗住讜专讛 讟驻讬 诪讗诇诪讙转讜 诪砖讜诐 讚讗诇诪谞转讜 讗讬转 诇讛 讞讝拽讛 讚讻砖专讜转 讘转讜 诇讬转 诇讛 讞讝拽讛 讚讻砖专讜转:





讛讗 讚讗诪专 专讘 讬讜住祝 注砖讗讜讛 讻讙专 诇讗讞专 讬' 讚讜专讜转. 讬砖 诇驻专砖 讚诇专讘 讬讜住祝 谞诪讬 讗讬转 诇讬讛 讞砖砖 诪诪讝专讜转 讘讻讜转讬' 讻讚诇拽诪谉 讜住"诇 讙专 诪讜转专 讘诪诪讝专转 讗诇讗 诪砖讜诐 砖讛诐 讙专讬诐 讬砖谞讬诐 讗住讜专讛 讜诇讗 诪讞讜讜专 诇讬 砖讗诐 讛讬讛 诇讜 诇专讘 讬讜住祝 讞砖砖 诪诪讝专讜转 讘讛 诇诪讛 诇讬讛 诇诪讚讞拽 谞驻砖讬讛 讻讜诇讬 讛讗讬 诇讜拽讬 专' 讗诇注讝专 (讜专') [讻专讘讬] 讬讛讜讚讛 讘拽讛诇 讙专讬诐 讗诇讗 讛讻讬 拽讗诪专 讻讬讜谉 讚讻讜转讬讬诐 驻住讜诇讬 拽讛诇 讛诐 讞讜砖砖讬谉 砖诪讗 讗讞讚 诪讛谉 诪讜讞讝拽 讘讬砖专讗诇 讜讬讗诪专讜 讬砖专讗诇 谞讜砖讗 讻讜转讬转 讗讘诇 驻讬住讜诇 诪诪讝专讜转 讘讻讜转讬讬诐 诇讗 注诇讛 注诇 讚注转 注讚 砖讘讗 专讘 讚讬诪讬 讜专讘讬谉 讜驻讬专砖讜讛 诪讙诪':





专砖讘"讗

讗诇诪谞转 注讬住讛. 驻讬专砖讜 讻讙讜谉 讗讚诐 砖讝专拽 讙讟 诇讗砖转讜 住驻拽 拽专讜讘 诇讜 住驻拽 拽专讜讘 诇讛, 讜诇住讜祝 讘' 讞讚砖讬诐 谞砖讗转 诇讗讞专 讜讬诇讚讛 讘谉 诇讗讞专 讝' 讞讚砖讬诐, 讗讜转讜 讛讘谉 讛讜讗 注讬住讛 讜讬砖 讘讜 住驻拽 诪诪讝专讜转, 砖诪讗 拽专讜讘 诇讜 讛讜讗讬 讜讗讬谞讛 诪讙讜专砖转 讜砖诪讗 讛讜讗 讘谉 讝' 诇讗讞专讜谉 讜讛讜讬 诪诪讝专 诪讗砖转 讗讬砖, 讗讜 砖诪讗 拽专讜讘 诇讛 讛讜讬 讜讗讬谞讜 诪诪讝专. 讜讗诐 讗讜转讜 注讬住讛 谞砖讗 讗砖讛 讜诪转 讗讜转讛 讗诇诪谞讛 驻住讜诇讛 诇讻讛谉, 讚砖诪讗 诪诪讝专 讛讜讗 讜驻讜住诇 讘讘讬讗转讜, 讛讜讛 诇讬讛 住驻拽 住驻拽讗 讚砖诪讗 拽专讜讘 诇讛 讛讬讛 讜讛专讬 讛讬讗 诪讙讜专砖转 讜讗讬谞讜 诪诪讝专, 讜讗诐 转诪爪讗 诇讜诪专 拽专讜讘 诇讜 砖诪讗 讘谉 转砖注讛 诇专讗砖讜谉 讛讜讗.



讗专讜住讛 砖注讘专讛 专讘 讗诪专 讛讜诇讚 诪诪讝专 讜砖诪讜讗诇 讗诪专 讛讜诇讚 砖转讜拽讬. 讜讗诪专讬谞谉 讘讬讘诪讜转 驻专拽 讛讘讗 注诇 讬讘诪转讜 (诪讟, 讘) 讘讛讗 注诇讬讛 讻讜诇讬 注诇诪讗 诇讗 驻诇讬讙讬 讚讘转专讬讛 讚讬讚讬讛 砖讚讬谞谉 诇讬讛. 讻诇讜诪专 讻诇 砖讘讗 注诇 讗专讜住转讜 讘讘讬转 讞诪讬讜 讘转专讬讛 讚讬讚讬讛 砖讚讬谞谉 诇讬讛 讜诇讗 驻诇讬讙讬 讗诇讗 讘注讘专讛. 讜讗住讬拽谞讗, 专讘 讗诪专 讛讜诇讚 诪诪讝专, 诇讗讜 讚诪讜转专 讘诪诪讝专转, 讗诇讗 讚讗住讜专 讘讘转 讬砖专讗诇. 讻诇讜诪专, 讚住驻拽 诪诪讝专 讛讜讬, 讜砖转讜拽讬 讚讗诪专 砖诪讜讗诇 讘讚讜拽讬 讛讜讗, 砖讘讜讚拽讬谉 讗转 讗诪讜 讜讗诐 讗讜诪专转 诇讻砖专 谞讘注诇转讬, 讻诇讜诪专 诇讗专讜住, 谞讗诪谞转, 讜讗祝 注诇 讙讘 讚专讜讘 驻住讜诇讬谉 讗爪诇讛 讜讻讬讜谉 讚专讘讗 (诇注讬诇 拽讬讚讜砖讬谉 注讚, 讗) 驻住讬拽 讛诇讻讛 讻讗讘讗 砖讗讜诇, 讛讬诇讻讱 [拽讬讬诪讗 诇谉] 讻砖诪讜讗诇 讚拽讗讬 讻讜讜转讬讛. 讗讘诇 讜讚讗讬 讗讬 讘讚拽讬谞谉 诇讛 讜讗诪专讛 诇讗 讬讚注讛, 讛讜诇讚 住驻拽 诪诪讝专 讛讜讬, 讜讘讛讗 诇讗 驻诇讬讙 砖诪讜讗诇, 讜讙专住讬谞谉 讘讻转讜讘讜转 (讬讙, 讘) 讛讛讜讗 讗专讜住 讜讗专讜住转讜 讚讗转讜 诇拽诪讬讛 讚专讘 讬讜住祝, 讛讜讗 讗诪专 讗讬谉 诪讬谞讗讬 讜讛讬讗 讗诪专讛 诪讬谞讬讛, 讗诪专 专讘 讬讜住祝 诇诪讗讬 谞讬讞讜砖 诇讛, 讞讚讗 讚讛讗 拽讗 诪讜讚讛, 讜注讜讚 讛讗 讗诪专 砖诪讜讗诇 讛诇讻讛 讻专讘谉 讙诪诇讬讗诇 讚讗诪专 谞讗诪谞转 讜讛讜诇讚 讻砖专.





专讬讟讘"讗

诇讗驻讜拽讬 诪爪专讬 砖谞讬 砖讗讬谉 讝专注讜 驻住讜诇 砖谞讗诪专 讘谞讬诐 讗砖专 讬讜诇讚讜 诇讛诐 讚讜专 砖诇讬砖讬 讬讘讗 诇讛诐 讘拽讛诇 讛'. 驻讬' 讛专讗讘"讚 讝"诇 讚诇讗讜 诇诪讬诪专讗 砖讗讬谉 讝专注讜 驻住讜诇 讻诇诇 讗驻讬诇讜 诇讻讛讜谞讛 讚讛讗 讗诪专讬谞谉 讘驻' 讛注专诇 讗诪专 专"诇 诪爪专讬 砖谞讬 讘讘转 讬砖专讗诇 讘转讜 驻住讜诇讛 诇讻讛讜谞讛 讜诇拽诪谉 谞诪讬 讗诪专讬谞谉 讗诇讬讘讗 讚专讘讬 讬讛讜讚讛 诪爪专讬 砖谞讬 讬讜讻讬讞 砖讗讬谉 讘注讘讬专讛 讜讘转讜 驻住讜诇讛 诇讻讛讜谞讛 讜讘诪爪专讬 砖谞讬 砖谞砖讗 讘转 讬砖专讗诇 讗讬讬专讬 诪讚驻专拽讬谞谉 注诇讛 讜讗转讜讬 诪讬谞讛 讚讙专 砖谞砖讗 讘转 讬砖专讗诇 讘转讜 驻住讜诇讛 诇讻讛讜谞讛 讗诇讗 讜讚讗讬 讚讛讻讗 讛讻讬 拽讗诪专 砖讗讬谉 讝专注讜 驻住讜诇 讻诪讜讛讜 讚讗讬讛讜 驻住讜诇 讗驻讬诇讜 诇拽讛诇 讬砖专讗诇 讜讘转讜 讗讬谞讛 驻住讜诇讛 讗诇讗 诇讻讛讜谞讛 讘诇讘讚 讜讛讬讬谞讜 讚诪讜讻讞 讚讘转讜 讻砖专讛 讘拽讛诇 讬砖专讗诇 诪讚讻转讬讘 讘谞讬诐 讗砖专 讬讜诇讚讜 诇讛诐 讻讜' 讜讗讬 住"讚 讚讝专注讜 讗讬谞讜 驻住讜诇 讗驻讬诇讜 诇讻讛讜谞讛 拽讗诪专 讛讬讻讬 诪讜讻讞 诪讛讗讬 拽专讗 讛讻讬 转讬谞讞 讚砖专讬 拽专讗 讝专注讛 讘拽讛诇 讛' 讗讘诇 讘拽讛诇 讻讛讜谞讛 诇讗 砖专讬 诇讬讛 讗诇讗 讜讚讗讬 讻讚讗诪专谉. 讜诇讗 谞讛讬专讗 讚讗诐 讻谉 诪讗讬 讛讗讬 讚驻专讻讬谞谉 讘住诪讜讱 诪讗讬 讗讬讻讗 讘讬谉 专讘讬 讬讜住讬 诇专砖讘"讙 讚讛讗 诪爪专讬 砖谞讬 讗讬讻讗 讘讬谞讬讬讛讜 讚诇专讘讬 讬讜住讬 讗诇诪谞讜转讜 讻砖专讛 讜诇专砖讘"讙 驻住讜诇讛 诪讻讬讜谉 砖讗讬 讗转讛 谞讜砖讗 讘转讜 砖讛讬' 驻住讜诇讛 诇讻讛讜谞讛 讜讗讚专讘讛 讛讻讬 讛讜讛 诇谉 诇诪讘注讬讗 诪讗讬 讗讬讻讗 讘讬谉 转"拽 诇专砖讘"讙 讚讛讗 诇转专讜讜讬讬讛讜 讗诇诪谞讜转讜 砖诇 诪爪专讬 砖谞讬 驻住讜诇讛 诇讻讛讜谞讛 诇转"拽 诇驻讬 砖讘讬讗转讜 讘注讘讬专讛 讜诇专砖讘"讙 诇驻讬 砖讗讬 讗转讛 谞讜砖讗 讘转讜 讜转讜 诪讗讬 讛讗讬 讚讗诪专讬谞谉 讚讗讬讻讗 讘讬谞讬讬讛讜 注诪讜谞讬 讜诪讜讗讘讬 讚谞拽讘讜转讬讛谉 讻砖专讜转 诇讻讛讜谞讛 讚讛讗 讜讚讗讬 诇诪讗谉 讚驻住诇 诇讻讛讜谞讛 讘转讜 砖诇 诪爪专讬 砖谞讬 讛"讛 讚驻住讬诇 诇讻讛讜谞讛 讘转讜 砖诇 注诪讜谞讬 讜诪讜讗讘讬 讗注"讙 讚讻砖专讜转 讘拽讛诇 讬砖专讗诇 诪砖讜诐 注诪讜谞讬 讜诇讗 注诪讜谞讬' 诪讜讗讘讬 讜诇讗 诪讜讗讘讬' 讜讻讚讗讬转' 讘驻' 讛注专诇 讗诇讗 讜讚讗讬 讚讛讻讗 诪讬诪专讗 讻驻砖讟讛 讚诪爪专讬 砖谞讬 讗讬谉 讝专注讜 驻住讜诇 讻诇诇 讜讘转讜 讻砖专讛 诇讻讛讜谞讛 讜讻谉 讘转讜 砖诇 注诪讜谞讬 讜诪讜讗讘讬 讜住讜讙讬谉 讻专"讬 讚住讘专 讛讻讬 讘驻' 讛注专诇 讜驻诇讬讙 讗讚专"诇 讜讗诇 转转诪讛 讚讛讗 讛讗讬 砖拽诇讗 讜讟专讬讗 讚讛讻讗 讚专' 讬讜讞谞谉 讛讬讗 讜讚注讜诇讗 转诇诪讬讚讬讛 讚讗讝讬诇 讘砖讬讟转讬讛 讜讻谉 讗诪专讜 讘讬专讜砖诇诪讬 讘驻' 讗诇诪谞讛 诇讻"讙 讚专' 讬讜讞谞谉 诪转专抓 讛讻讬 诇讟注诪讬讛:



讜讻讬 转讬诪讗 讗诐 讻谉 讛讬讻讬 诪讜讻讞 诪拽专讗 讚讘谞讬诐 讗砖专 讬讜诇讚讜 诇讛诐 讚讜专 砖诇讬砖讬 讚讘转讜 讻砖专讛 诇讻讛讜谞讛 讚拽专讗 讘拽讛诇 讬砖专讗诇 诪讬讬专讬. 讜讗讬讻讗 诇诪讬诪专 讚诪砖讜诐 讚驻砖讬讟 讛转诐 讘驻' 讛注专诇 讚诇讗 砖谞讬 诇谉 讘讬谉 拽讛诇 讬砖专讗诇 诇拽讛诇 讻讛讜谞讛 讘讛讗 讜讘转讜 讻砖专讛 讘砖转讬讛谉 讘砖讜讛 诇讗 讞砖 转诇诪讜讚讗 讛讻讗 诇讘专讜专讬 诪讬诇转讗 讜谞拽讟 诇讬讛 讛讗讬 拽专讗 讚驻砖讬讟 讜讚讻讜讜转讗 讘转诇诪讜讚讗 讗"谞 讚讛讗 讚讚专砖讬谞谉 讛转诐 讻"讗 讘转讜诇讛 诪注诪讬讜 诇讗转讜讬讬 讘转讜诇讛 讛讘讗讛 诪砖谞讬 注诪诪讬谉 讚讛讬讬谞讜 诪爪专讬 砖谞讬 砖谞砖讗 讘转 讬砖专讗诇 讻讚讗讬转' 讛转诐 讜诪"讛 诪讬讬转讬谞谉 拽专讗 讚讘谞讬诐 讗砖专 讬讜诇讚讜 诇讛诐 诇讛讻砖讬专 讘转讜 讘拽讛诇 讬砖专讗诇 讜诪诪讬诇讗 讗转讻砖专 讘拽讛诇 讻讛讜谞讛 诪砖讜诐 讘转讜诇讛 诪注诪讬讜. 讜讗"转 讜诇专"诇 讚驻讜住诇 诇讻讛讜谞讛 讘转讜 砖诇 诪爪专讬 砖谞讬 讜讘转讜 砖谞讬 讜讘转讜 砖诇 注诪讜谞讬 讜诪讜讗讘讬 讛讬讻讬 诪转专爪讬谞谉 诪讗讬 讗讬讻讗 讘讬谉 转"拽 诇专讘讬 讬讜住讬 讜讘讬谉 专讘讬 讬讜住讬 诇专砖讘"讙 讚讛讗 诇讗 诪爪讬谞讜 诇讗讜拽诪讛 讻讚讗讜拽讬诪谞讗 诇专讘讬 讬讜讞谞谉 讚驻诇讬讙 注诇讬讛 讜讗讬讻讗 诇诪讬诪专 讚讗讬讛讜 诪讜拽讬诐 讚专' 讬讜住讬 讜专砖讘"讙 驻诇讬讙讬 讘诪爪专讬 砖谞讬 讜专讘讬 讬讜住讬 讚专讬砖 讻诇 砖讝专注讜 驻住讜诇 讻诪讜讛讜 诇讗驻讜拽讬 诪爪专讬 砖谞讬 砖讗讬谉 讝专注讜 驻住讜诇 讻诪讜讛讜 讜讗诇诪谞讜转讜 讻砖专讛 讜诇专砖讘"讙 讻讬讜谉 砖讗讬 讗转讛 谞讜砖讗 讘转讜 讗转讛 谞讜砖讗 讗诇诪谞讜转讜 讜专讘谞谉 讜专砖讘"讙 驻诇讬讙讬 讘注诪讜谞讬 讜诪讜讗讘讬 讚诇专砖讘"讙 讗诇诪谞讜转讜 讻砖专讛 讚住讘专 讘转讜 讻砖专讛 讻专"讬 讜专讘谞谉 驻诇讬讙讬 注诇讬讛 讚住讘专讬 讚讗诇诪谞讜转讜 讜讘转讜 驻住讜诇讛 诇讻讛讜谞讛 讜讗谞讗 讚讗诪专讬 讻专讘谞谉 讚驻住诇讬 讗诇诪谞转 诪爪专讬 砖谞讬 讜注诪讜谞讬 讜诪讜讗讘讬 诪驻谞讬 砖讘转讜 驻住讜诇讛 讜讛讻讬 诪砖诪注 讘讬专讜砖诇诪讬 讘驻专拽 讗诇诪谞讛 诇讻"讙 讜讝讜 砖讬讟转讜 砖诇 专讘讬谞讜 讛讙讚讜诇 讝"诇 讜讻谉 注讬拽专:



讗诇诪谞转 注讬住讛. 驻讬' 专砖"讬 讝"诇 讘诇砖讜谉 讗讞专讜谉 讚讛讬讬谞讜 讻讛谉 砖讝专拽 讙讟 诇讗砖转讜 住驻拽 拽专讜讘 诇讜 住驻拽 拽专讜讘 诇讛 讜讛讞讝讬专讛 诇砖谞讬 讞讚砖讬诐 讜讬诇讚讛 诪诪谞讜 讘谉 诇讝' 讞讚砖讬诐 讜诇讗 讬讚注 讗讬 讛讜讬 讘谉 讝' 讚讘转专 讙专讜砖讬谉 讜讛讜讬 讞诇诇 讗讜 讘谉 转砖注讛 讚诪拽诪讬 讙讬专讜砖讬谉 讜讛讜讬 讻砖专 讜转专转讬 住驻讬拽讬 讗讬转 讘讬讛 住驻拽 谞转讙专砖讛 讗诪讜 住驻拽 诇讗 谞转讙专砖讛. 讜讗转"诇 谞转讙专砖讛 砖诪讗 讘谉 转砖注讛 讛讜讗 讚拽讜讚诐 讙专讜砖讬谉 讜讛讬讬谞讜 讚讗诪专讬谞谉 讚讛讜讬 住驻拽 住驻讬拽讗. 讜诇讗 谞讛讬专讗 讞讚讗 讚诇讗 砖讬讬讱 讘讛 诪讗讬 讚讗诪专讬谞谉 注诇讛 讘讻转讜讘讜转 讚诇讛讻讬 诪讻砖讬专 讘讛 专讘讬 讬讛讜砖注 诪砖讜诐 讚讗砖讛 谞砖讗转 讘讜讚拽转 讜谞砖讗转 讚诇讗 诪讬拽专讬 注讬住讛 讗诇讗 讻砖专讬谉 讜驻住讜诇讬谉 诪注讜专讘讬谉 讘讬讞讚 讻诪讜 砖讛注讬住讛 诪注讜专讘转 诪诪讬诐 讜诪诇讞 讜拽诪讞 讜住讜讘讬谉 讜讘转讜住驻转讗 讗诪专讜 注讬住讛 驻住讜诇讛 诇讻讛讜谞讛 诪驻谞讬 住驻拽 讞诇诇讬谉 砖谞讟诪注讜 讘讛 讜讻谉 讗诪专讜 讘驻讬专拽讬谉 讜讻诇 讛讗专爪讜转 注讬住讛 诪驻谞讬 砖谞讟诪注讜 讘讛诐 驻住讜诇讬谉 讘讻砖专讬谉 诇讻谉 谞专讗讛 讻驻讬专讜砖 专"讞 讝"诇 讚注讬住讛 讛讬讬谞讜 住驻拽 诪讙讜专砖转 砖诪转 讘注诇讛 讜谞讬砖讗转 诇讻讛谉 讛讚讬讜讟 讜讬诇讚讛 诇讜 讘谉 讜讛讜讬 住驻拽 讞诇诇 讜讗讜转讜 讘谉 谞讟诪注 讘诪砖驻讞转 讻砖专讬诐 讜讘讗转 专讞诇 讜谞砖讗转 诇讗讞转 诪讗讜转讛 诪砖驻讞讛 讜谞转讗诇诪谞讛 诪诪谞讜 讚讛砖转讗 讛讜讬讗 专讞诇 注讬住讛 砖讛专讬 讛讜讗 住驻拽 讗诐 谞砖讗转 诇讗讜转讜 住驻拽 讞诇诇 砖谞讟诪注 讘诪砖驻讞讛 讜讛讜讬 住驻拽 住驻拽讗 讚砖诪讗 谞砖讗转 诇讻砖讬专讬诐 砖讘诪砖驻讞讛 讜讗转"诇 诇讗讜转讜 砖谞讟诪注 讘讛 讛讛讜讗 谞诪讬 住驻拽 讞诇诇 讛讜讗 讜讗驻砖专 砖讗诪讜 讗诇诪谞讛 讛讬转讛 讜讛讜讗 讻砖专 讜讛砖转讗 讗转讬 砖驻讬专 讛讛讜讗 诇讬砖谞讗 讚讻转讜讘讜转:



诇诪注讜讟讬 讗诇诪谞转 注讬住讛 砖驻住讜诇讛 诇讻讛讜谞讛. 驻讬' 讚讛讗 讘转讜 驻住讜诇讛 诪讻讛讜谞讛 讜讛讗 讚驻砖讬讟讗 诇讬讛 讘讘转讜 讟驻讬 诪讗诇诪谞讜转讜 诪砖讜诐 讚讘转讜 诇讬转 诇讛 讞讝拽转 讻砖专讜转 讗诇诪谞讜转讜 讗讬转 诇讛 讞讝拽转 讻砖专讜转:



讜专诪讬 讚专讘 讗讚专讘 讜专诪讬 讚砖诪讜讗诇 讗讚砖诪讜讗诇 讚讗转诪专 讗专讜住讛 砖注讬讘专讛 专讘 讗诪专 讛讜诇讚 诪诪讝专 讜诪讜转专 讘诪诪讝专转. 驻讬' 专讘 讗诪专 讛讜诇讚 诪诪讝专 诇注谞讬谉 砖诪讜转专 讘诪诪讝专转 讚砖转讜拽讬 讘诪诪讝专 讻砖专 讜砖诪讜讗诇 讗诪专 讛讜诇讚 砖转讜拽讬 讜讗住讜专 讘诪诪讝专转 讗讘诇 诇讻讜诇讬 注诇诪讗 砖转讜拽讬 讛讜讗 讜诇讗 诪诪讝专 讜讚讗讬 讜讛讬讬谞讜 讚诪拽砖讬 讚专讘 讗讚专讘 讜讚砖诪讜讗诇 讗讚砖诪讜讗诇 讚驻诇讬讙讬 讛讻讗 讘砖转讜拽讬 讘诪诪讝专 讚诇专讘 诪讜转专 讘讛 讜诇砖诪讜讗诇 讗住讜专 讘讛 讜讚诇讗 讘驻诇讜讙转讗 讚诇注讬诇 讜驻专拽讬谞谉 讚讗驻讜讱 驻诇讜讙转讗 讚讗专讜住讛 砖注讬讘专讛 讜讗诪专讬 讚转专讜讜讬讬讛讜 讗讬爪讟专讬讻讜 讚讗讬 讗转诪专 讛讗 讚诪转谞讬' 讚驻谞讜讬讛 讛"讗 讛转诐 讗住专 专讘 诪砖讜诐 讚专讜讘 讻砖专讬诐 讗爪诇讛 讜拽专讜讘 讛讚讘专 诇转诇讜转 砖讛讜讗 讻砖专 讜专讗讜讬 诇讗住专讜 讘诪诪讝专转 讗讘诇 讗专讜住讛 讚专讜讘 驻住讜诇讬谉 讗爪诇讛 讜讗讬讻讗 诇诪转诇讬 砖讛讬讗 诪诪讝专 讗讬诪讗 诪讜讚讛 专讘 讚砖专讬 讘诪诪讝专转 拽诪"诇:



讜讗讬 讗转诪专 讛讗讬 讚讗专讜住讛 讛"讗 讛转诐 讛讜讗 讚讗住专 专讘 诪砖讜诐 讜讗讬讻讗 诇诪转诇讬 讘讗专讜住 讜拽专讜讘 诇讜诪专 砖讛讬讗 讻砖专 讜专讗讜讬 诇讗讜住专讜 讘诪诪讝专转 讗讘诇 讘驻谞讜讬讛 讚诇讬讻讗 诇诪转诇讬 讘讻砖专 讟驻讬 诪驻住讜诇 讗讬诪讗 讚砖专讬 诇讬讛 讘诪诪讝专转 拽诪"诇. 讜诪讬谞讛 砖诪注讬谞谉 诇爪专讬讻讜转讗 讚砖诪讜讗诇 讚砖专讬 讘讗专讜住讛 砖注讬讘专讛 讚讗注"讙 讚讗讬讻讗 诇诪讬转诇讬 讘讗专讜住 讜拽专讜讘 诇讛讬讜转 讻砖专 讜讗驻"讛 砖专讬讗 讘诪诪讝专转 讜讗讬 讗砖诪讜注讬谞谉 讗专讜住讛 讛"讗 讛转诐 讛讜讗 讚砖专讬 讘诪诪讝专转 诪砖讜诐 讚专讜讘 驻住讜诇讬' 讗爪诇讛 讜拽专讜讘 讛讚讘专 砖讛讜讗 诪诪讝专 讗讘诇 讘驻谞讜讬讛 讚专讜讘 讻砖专讬诐 讗爪诇讛 讗讬诪讗 诪讜讚讛 诇专讘 讚讗住专 讘诪诪讝专转 砖诪讗 讻砖专 讛讜讗 讜诪专讜讘讗 讗转讗 砖讛诐 讻砖专讬诐 拽诪"诇 讚讗驻讬诇讜 讘讛讗讬 砖专讬 讜讛讗 讚驻专讬砖谞讗 讚爪专讬讻讬 转专讜讜讬讬讛讜 诇专讘 诪诪讬诇讗 砖诪注讬谞谉 诇砖诪讜讗诇 讜诇讗 讟专讞 转诇诪讜讚讗 诇驻专讜砖讛 讜讚讻讜转讛 讘转诇诪讜讚讗 讟讜讘讗:



诇讗 爪专讬讻讗 讚转驻住. 驻讬专讜砖 讜讗驻讬诇讜 转驻住 砖诇讗 讘注讚讬诐 诪驻拽讬谞讬谉 诪谞讬讛 讚讛讗 讘砖诪讗 讚转驻讬住 讘讛讜 讜诇讗 诪讛谞讬 砖讜诐 诪讙讜 诇讟注讜转 砖诪讗 讻讚讻转讬讘谞讗 讘驻专拽 诪讬 砖诪转. 讜拽砖讬讗 诇谉 讛讗 讚讗诪专讬谞谉 讘驻"拽 讚讻转讜讘讜转 注砖专讛 讻讛谞讬诐 讜驻讬专砖 讗' 诪讛诐 讜讘注诇 讛讜诇讚 砖转讜拽讬 讜讛讜讬谞谉 讘讛 诪讗讬 砖转讜拽讬 讗讬诇讬诪讗 砖诪砖转拽讬谉 讗讜转讜 诪谞讻住讬 驻砖讬讟讗 诪讬 讬讚注讬谞谉 讗讘讜讛 诪讗谉 谞讬讛讜 讗诇讗 砖诪砖转拽讬谉 讗讜转讜 诪讚讬谉 讻讛讜谞讛 讜讗诪讗讬 诇讗 诪讜拽诪讬谞谉 砖诪砖转拽讬谉 讗讜转讜 诪谞讻住讬 讗讘讬讜 讜讗注"讙 讚转驻住 讻讚驻专拽讬谞谉 讛讻讗 讜讗讬讻讗 诇诪讬诪专 讚讘砖诇诪讗 讛讻讗 讚讗讬讻讗 诇诪转诇讬 讘讗专讜住 讗砖诪讜注讬谞谉 专讘讜转讗 讚讗注"讙 讚转驻住 诪驻拽讬谞讬谉 讚讬谞讬讛 讗讘诇 讛转诐 讚诇讬讻讗 诇诪转诇讬 讘讗' 诪讗诇讜 讬讜转专 诪讞讘专讜 驻砖讬讟讗 讚讗注"讙 讚转驻住 诪驻拽讬' 诪讬谞讬讛 讜诪讗讬 拽诪"诇 诇讛讻讬 驻讬专砖 砖诪砖转拽讬谉 讗讬转讜 诪讚讬谉 讻讛讜谞讛 讚讗注"讙 讚诪诪讛 谞驻砖讱 讻讛谉 诪注诇讬讗 讛讜讗 讗驻"讛 讗讬谞讬 注讜讘讚 注讘讜讚讛 讚讘注讬谞谉 讜诇讝专注讜 讗讞专讬讜 讜诇讬讻讗 讻诇讜诪专 诪转讬讬讞住 讗讞专 讗讘讬讜 讜诇讬讻讗 讗讘诇 讗诐 讘转 讛讬讗 讻砖专讛 诇讻讛讜谞讛 讻讚驻专讬砖谞讗 诇注讬诇 讘驻讬专拽讬谉:



讗讘诇 讛讻讗 讚专讜讘 驻住讜诇讬谉 讗爪诇讛 讗讬诪讗 诇讗 拽诪"诇. 驻讬' 拽诪"诇 讚讗驻讬诇讜 讚专讜讘 驻住讜诇讬谉 讗爪诇讛 讗诐 讗诪专讛 诇讻砖专 谞讘注诇转讬 谞讗诪谞转. 讜拽砖讬讗 诇谉 讚讛讻讗 讙讘讬 讜诇讚 拽讬讬诪讬谞谉 讜拽专讬 诇讬讛 讘讚讜拽讬 注"砖 讘讚讬拽转 讗诪讜 砖谞讗诪谞转 诇讛讻砖讬专讜 讗诇诪讗 诪讻砖专讬谞谉 诇讬讛 诇讻转讞诇讛 注诇 驻讬 讗诪讜 讜讗诇讜 讛转诐 讘讻转讜讘讜转 讗诪专 砖诪讜讗诇 讗诪专 专讘 讬讛讜讚讗 砖讬谞谞讗 讛诇讻讛 讻专"讙 讜讗转 诇讗 转注讘讜讚 注讜讘讚讗 注讚 讚讗讬讻讗 专讜讘 讻砖专讬谉 讗爪诇讛 讜驻专讬砖谞讗 讚讘讚讬注讘讚 诪讛讬诪谞讗 讗讘诇 诇讗 诇讻转讞诇讛 讜讗讬讻讗 诇诪讬诪专 讚讻讬 诪砖讜讬谞谉 讛驻专砖 讘讬谉 诇讻转讞诇讛 诇讚讬注讘讚 讛讬讬谞讜 讙讘讬 讚讬讚讛 讚讻讬讜谉 讚讗讬转 诇讛 转拽谞转讗. 诇讗讬谞住讜讘讬 讘讬砖专讗诇 诇讗 诪讻砖专讬谞谉 诇讛 诇讻讛讜谞讛 诇讻转讞诇讛 讗讘诇 讙讘讬 讜诇讚 讚讗讬 驻住诇转 诇讛 诪砖讜诐 诪诪讝专讜转 诪讬驻住诇 讗驻讬诇讜 诇拽讛诇 讬砖专讗诇 讜讗讬谉 诇讜 转拽谞讛 讻讚讬注讘讚 讚诪讬 讜诪讻砖专讬谞谉 诇讬讛 诇讻讛讜谞讛 讜讛讬讬谞讜 讚驻专拽讬谞谉 讛转诐 讙讘讬 注讜讘讚' 讚讛讛讜讗 讗专讜住 讜讗专讬住转讜 讛讻讬 谞诪讬 讻讚讬注讘讚 讚诪讬 讻诇讜诪专 讚诇讙讘讬 讜诇讚 讗祝 注诇 讙讘 讚诪讻砖专讬谞谉 诇讬讛 诇讻转讞诇讛 讙讟 讚讬讚讬讛 讻讚讬注讘讚 讚诪讬 讗讘诇 诇讗讜 讚讬注讘讚 诪诪砖 讜讝讛 讚注转 讛专讘 专' 讗诇驻住讬 讝"诇 砖驻住拽 讘讛讗 讚讛讻讗 讜讘讛讛讜讗 讚讛转诐 讚转专讜讬讬讛讜 讚砖诪讜讗诇 谞讬谞讛讜 讜诇讗 驻诇讬讙讬:



住讘专 诇讛 讻专讘讬 讬砖诪注讗诇 讚讗诪专 讻讜转讬诐 讙讬专讬 讗专讬讜转 讛诐. 驻讬' 讜讛讜讛 诇讛讜 注讻讜"诐 讙诪讜专讬诐 讚讗注"讙 讚诪住讻转 谞讚讛 讗讬驻住拽讗 讛讬诇讻转讗 讚讗' 讙专 砖谞转讙讬讬专 诇砖诐 讗砖讛 讗讜 诇砖诐 砖诇讞谉 诪诇讻讬诐 讗讜 诇讗专讬讜转 讛讜讬 讙专 专讘讬 讬砖诪注讗诇 诇讗 住讘专 讛讻讬 讗"谞 讚砖讗谞讬 讻讜转讬诐 讚诇讗 谞砖转拽注 砖诐 注"讝 诪驻讬讛诐 诇注讜诇诐 讗驻讬' 讗讞专 讙诪专转 讻讚讻转讬讘 讗转 讛' 讛讬讜 讬专讬讗讬诐 讜讗转 讗诇讜讛讬讛诐 讛讬讜 注讜讘讚讬诐 讻讜' 讜讛讜讬 讙讬专讜转诐 讘讗讜谞住 诇注讜诇诐 讜诪"讚 讙讬专讬 讗诪转 讛诐 住讘专 讚讙讬专讬' 讛讜讜 讗诇讗 砖讞讝专讜 诇住讜专诐 讜讛讜讜 诇讛讜 讻讬砖专讗诇 诪讜诪专 讻讚讗诪专讬' 讘讬讘诪讜转 讟讘诇 讜注诇讛 讛专讬 讛讜讗 讻讬砖专讗诇 诇讻诇 讚讘专讬讜 诇诪讗讬 讛诇讻转讗 讚讗讬 讛讚专 讘讬讛 讬砖专讗诇 诪讜诪专 讛讜讬 讜讝讛 讬讜转专 谞讻讜谉:





讛诪讗讬专讬

讜讝讛 砖讘讬讗专谞讜 讘诪爪专讬 砖谞讬 砖讝专注讜 讻砖专 诇讗 住讜祝 讚讘专 讘砖谞砖讗 诪爪专讬转 砖谞讬讛 砖讗讬谉 讘讬讗转讜 讘注讘讬专讛 讗诇讗 讗祝 讻砖谞砖讗 讘转 讬砖专讗诇 讜讗注"驻 砖讘讬讗转讜 讘注讘讬专讛 讜讗砖转讜 谞注砖讬转 讝讜谞讛 讘转讜 讻砖专讛 诇讻讛谞讛 讜讻谉 讛讚讬谉 讘讙专 注诪讜谞讬 砖谞砖讗 讘转 讬砖专讗诇 讜讻谉 讛谞专讘注转 诇讘讛诪讛 诇讗 谞驻住诇讛 诇讻讛谞讛 讗注"驻 砖讛讬讗 讘住拽讬诇讛 砖讗讬谉 讝讜谞讛 讗诇讗 诪讘讬讗转 讗讚诐 讜讻谉 讛讘讗 注诇 讛谞讚讛 诇讗 注砖讗讛 讝讜谞讛 砖讛专讬 专讗讜讬讛 诇讬谞砖讗 诇讜 讜讗讬谉 爪专讬讱 诇讜诪专 讛讘讗 注诇 讛驻谞讜讬讛:



讗诇诪谞转 注讬住讛 驻住讜诇讛 诇讻讛谞讛 讜讗注"驻 砖讬砖 讘讛 砖转讬 住驻拽讜转 砖讛专讬 诪讻诇 诪拽讜诐 讘转讜 砖诇 注讬住讛 驻住讜诇讛 讜讻诇 砖讗讬谉 讗转讛 谞讜砖讗 讘转讜 讗讬谉 讗转讛 谞讜砖讗 讗诇诪谞转讜 讜注讬住讛 讝讜 讛讜讗 砖讗讘讬讜 讻讛谉 讜讙讬专砖 讗转 讗砖转讜 住驻拽 拽专讜讘 诇讜 住驻拽 拽专讜讘 诇讛 讜诇住讜祝 砖谞讬 讞讚砖讬诐 讛讞讝讬专讛 讜讬诇讚讛 讘谉 讝讛 诇砖讘注讛 讜讛专讬 讘谉 讝讛 讛拽专讜讬 注讬住讛 讬砖 讘讜 砖谞讬 住驻拽讜转 诇讞诇诇讜转 砖诪讗 拽专讜讘 诇讜 讛讬讛 讜讗讬谞讜 讙讟 讜讗诐 转诪爪讗 诇讜诪专 砖拽专讜讘 诇讛 讛讬讛 砖诪讗 讘谉 转砖注讛 讛讜讗 讜拽讜讚诐 砖讙讬专砖讛 诪注讘专转 讛讬转讛 讜讗讬谞讜 讞诇诇 讜诪讻诇 诪拽讜诐 讛专讬 讛讜讗 住驻拽 讞诇诇 砖诪讗 拽专讜讘 诇讛 讛讬讛 讜讘谉 砖讘注讛 讛讜讗 讜讛专讬 诇讗 讛讬转讛 诇讜 讞讝拽转 讻砖专讜转 诇注讜诇诐 诇讛注诪讬讚讜 注诇讬讛 讜讻砖谞砖讗 讗砖讛 讜诪转 讗诇诪谞转讜 驻住讜诇讛 砖讛专讬 讘转讜 讗转讛 驻讜住诇 诪住驻拽 诪转讜专转 讘转 讞诇诇 讜讙讚讜诇讬 讛专讘谞讬诐 诪驻专砖讬诐 砖讛讗诇诪谞讛 注爪诪讛 拽专讜讬讛 注讬住讛 讜驻讬专讜砖讛 砖讘注诇讛 住驻拽 讞诇诇 讜讛讬讗 讘讗讛 诪讻讞讜 讜谞注砖讬转 住驻拽 住驻讬拽讗 讜讗讬谉 讛讚讘专讬诐 谞专讗讬谉 砖讻诇 砖讘注诇讛 住驻拽 讙诪讜专 讗祝 讛讬讗 讻谉 讜诇讗 讛讜爪专讻讜 讛讚讘专讬诐 诇讗诪专谉 讗诇讗 讘住驻拽 住驻讬拽讗 讜讻谉 讛讚讬谉 讘讻诇 诪砖驻讞讛 砖谞转注专讘 讘讛 住驻拽 讞诇诇 砖讻诇 讗诇诪谞讛 诪讛诐 驻住讜诇讛 诇讻讛谞讛 诇讻转讞诇讛 讗诇讗 砖讗诐 谞砖讗转 诇讗 转爪讗 讛讜讗讬诇 讜砖转讬 住驻讬拽讜转 讛谉 砖诪讗 讝讜 讗诇诪谞转 讛讞诇诇 砖诪讗 讗讬谞讛 讗诇诪谞转 讛讞诇诇 讜讗诐 转诪爪讗 诇讜诪专 砖讛讬讗 讗诇诪谞转讜 砖诪讗 诇讗 讛讬讛 讞诇诇 讙诪讜专 讛讗 诪讻诇 诪拽讜诐 讗诐 谞转注专讘 讘讛 讜讚讗讬 讞诇诇 讗住讜专讛 诇讻讛谉 注讚 砖讬讘讚讜拽 讜讗诐 谞砖讗转 转爪讗:



讝讛 砖讘讬讗专谞讜 砖讻诇 砖讗讬 讗转讛 谞讜砖讗 讘转讜 讗讬 讗转讛 谞讜砖讗 讗诇诪谞转讜 讗讬谉 讘转 讗诇诪谞转讜 讘讻诇诇 讗讬住讜专 专"诇 砖讛谞砖讗转 诇讞诇诇 讗讜 诇住驻拽 讞诇诇 讜诪转 讜谞砖讗转 诇讬砖专讗诇 讜讬诇讚讛 诪诪谞讜 讘转 讗讜转讛 讛讘转 讻砖专讛 诇讻讛谞讛 讜讗注"驻 砖讛讬讗 注爪诪讛 驻住讜诇讛 诇讜 砖讗讬谉 讝讜 讬转讬专讛 诪讘转 讙专讜砖讛 讜讞诇讜爪讛 讗讜 讘转 讝讜谞讛 讜诇讗 讛讜爪专讻谞讜 诇讻转讘讛 讗诇讗 诪驻谞讬 砖专讗讬谞讜 诇拽爪转 讞讘讜专讬诐 讬砖谞讬诐 讟讜注讬诐 讘讛:



讗专讜住讛 砖注讬讘专讛 讛讜诇讚 住驻拽 诪诪讝专 讜讗住讜专 讘讬谉 讘讘转 讬砖专讗诇 讘讬谉 讘诪诪讝专转 讜诪砖转拽讬谉 讗讜转讜 诪谞讻住讬 讛讗专讜住 讗驻讬诇讜 谞砖讗讛 讗讞专 讻谉 讜讗驻讬诇讜 转驻砖 诪讜爪讬讗讬谉 诪诪谞讜 诪讻诇 诪拽讜诐 讗诐 谞讘讚拽讛 讗诪讜 讜讗诪专讛 诇讗专讜住 谞讘注诇转讬 谞讗诪谞转 注诇 讛爪讚 砖讛转讘讗专 讜讗诐 转驻砖 讗讬谉 诪讜爪讬讗讬谉 讜讚讜拽讗 讘砖转拽 讛讜讗 讗讜 砖讗讬谞讜 讻讗谉 讛讗 讗诐 讗诪专 讗专讜住 砖讗讬谞讜 诪诪谞讜 谞讗诪谉 讜诪诪讝专 讜讚讗讬 讛讜讗 讜讗诐 讛讜讚讛 讜诇讗 讘讜砖 讻砖专 诇讙诪专讬 讜讬讜专砖 注诐 讗讞讬讜 诇讻转讞诇讛:



讙专 砖谞砖讗 讙讬讜专转 讝专注诐 驻住讜诇 诇讻讛谞讛 诇注讜诇诐 注讚 砖讬转注专讘 讝专注 讬砖专讗诇 讘讛诐 诪爪讚 讗讞讚 讜讻诇 砖讬转注专讘 讘讜 讝专注 讬砖专讗诇 谞注砖讬转 讛转讜诇讚讛 讬砖专讗诇 讙诪讜专 诇讛砖讬讗 诇讻讛谞讛 讜讗讬谉 爪专讬讱 诇讜诪专 诇讬讗住专 讘诪诪讝专转 讛讗 讻诇 砖诇讗 谞转注专讘 讘讜 讝专注 讬砖专讗诇 驻住讜诇 诇讻讛谞讛 诇注讜诇诐 讜讻谉 诪讜转专 讘诪诪讝专转 注讚 砖讬砖转拽注 砖诐 讛讙讬专讜转 诪诪谞讜 讛讗 诪砖谞砖转拽注 砖诐 讛讙讬专讜转 讜谞砖转讻讞 讗注"驻 砖驻住讜诇 诇讻讛谞讛 讗住讜专 讘诪诪讝专转 讜讻谉 讛讚讬谉 讘诪砖讜讞专专 讜砖讗专 讛讚讘专讬诐 讛谞讗诪专讬诐 讘住讜讙讬讗 讝讜 讘讻讜转讬讬诐 讗讬谉 诇谞讜 讘讛诐 讚讬谉 讜讚讘专讬诐 砖讻讘专 注砖讗讜诐 讻讙讜讬诐 讙诪讜专讬诐:





转讜住驻讜转 专讗"砖

讙诪专讗 讜砖谞讬讛诐 诇讗 诇诪讚讜讛 讗诇讗 诪讻"讙 讘讗诇诪谞讛, 诇讗 讬诇讬祝 诪讗诇诪谞讛 注讬拽专 讛讚讘专 讚谞讘注诇讛 诇驻住讜诇 诇讛 驻住诇讛 砖讛专讬 讘讬讘诪讜转 驻' 讗诇诪谞讛 诇讻"讙 讬诇讬祝 诇讛 诪讘转 讻讛谉 讻讬 转讛讬讛 诇讗讬砖 讝专 讜诇讗 讬诇驻讬' 诪讗诇诪谞讛 讗诇讗 诪讬 砖讞砖讜讘 讝专 讗爪诇讛:



诪爪专讬 砖谞讬 讗讬讻讗 讘讬谞讬讬讛讜 讚转"拽 住讘专 讻诇 诪爪专讬 住转诐 讛讗住讜专 诇讘讗 讘拽讛诇 拽讗诪专 讜讗驻讬' 诪爪专讬 砖谞讬 讜诪讬讛讜 砖诇讬砖讬 诇讗讜 诪爪专讬 拽专讬 诇讬讛 讚讬砖专讗诇 诪注诇讬讗 讛讜讗 诇"讛:



诇讗驻讜拽讬 诪爪专讬 砖谞讬 砖讗讬谉 讝专注讜 驻住讜诇 (讛诇讗) [讛讻讗] 诪砖诪注 讚讘转 诪爪专讬 砖谞讬 讗讬谞讛 驻住讜诇讛 诇讻讛讜谞讛 砖讛专讬 讛讘讗 诪驻住讜诇 讻讛讜谞讛 讗讬讬专讬 讚讗讬 诪驻住讜诇 拽讛诇 讗诇诪谞讛 诇讻"讙 谞诪讬 讗讬谞讛 谞驻住诇转 诪拽讛诇 讗诇讗 砖"诪 讚诪驻住讜诇 讻讛讜谞讛 讗讬讬专讬 讜拽讗诪专 专' 讬讜住讬 讚诪爪专讬 砖谞讬 讗讬谉 讝专注讜 驻住讜诇 讜讗祝 转"拽 诇讗 驻诇讬讙 注诇讬讛 讜讗祝 讘讛讗 诪讚谞拽讬讟 讟注诪讗 讚讘讬讗转讜 讘注讘讬专讛 讜诇讗 谞拽讟 讟注诪讗 讚讝专注讜 驻住讜诇 讜拽' 讚讛讗 讘驻' 讛注专诇 讗诪专 讘转 讙专 注诪讜谞讬 讜讘转 诪爪专讬 讘' 专' 讬讜讞谞谉 讗诪专 讻砖专讛 讜专砖讘"诇 讗诪专 驻住讜诇讛 讜讗"讻 专砖讘"诇 讚讗诪专 讻诪讗谉 讜爪"诇 讚住讜讙讬讗 讚讛讻讗 谞拽讟 讗诇讬讘讗 讚专' 讬讜讞谞谉 讗讘诇 诇专砖讘"诇 讚讗诪专 讚讘讬谉 转"拽 讜讘讬谉 专' 讬讜住讬 讬诇驻讬 诪讗诇诪谞讛 诇讻"讙 诪讛 讻"讙 讘讗诇诪谞讛 砖讝专注讜 驻住讜诇 讜驻讜住诇 讜讘讛讗 驻诇讬讙讬 讚转"拽 住讘专 诪爪专讬 砖谞讬 讝专注讜 驻住讜诇 讜专' 讬讜住讬 住讘专 讗讬谉 讝专注讜 驻住讜诇 讜专砖讘"诇 住讘专 讻转"拽:



讛讻诇 诪讜讚讬诐 讘讗诇诪谞转 注讬住讛 讜讻讜'. 驻"讛 讘讻转讜讘讜转 讘讗诇诪谞转 住驻拽 讞诇诇 砖讛讬讗 诪注讜专讘转 讘注诇讛 住驻拽 讜讛讬讗 讘讗讛 诪讻讞讜 讚讛讜讬讗 诇讛诐 住驻拽 住驻讬拽谉 讜拽' 讚讗讬谉 讝讛 住驻拽 住驻讬拽讗 讚讗讬谉 讻讗谉 讗诇讗 住驻拽 讗' 讜注讜讚 讘讻转讜讘讜转 讻转讘 讘砖诐 讛专"专 讬讜住祝 讟讜讘 注诇诐 砖讘注诇讛 讛讜讗 住驻拽 住驻讬拽讗 讻讙讜谉 讗讚诐 砖讝专拽 讙讟 诇讗砖转讜 住驻拽 拽专讜讘 诇讛 住驻拽 拽专讜讘 诇讜 讜诪转 讜讛诇讻讛 讝讜 讜谞讬砖讗转 诇讻讛谉 讛讚讬讜讟 讘转讜讱 讙' 讞讚砖讬诐 讜讬诇讚讛 讘谉 诇讜' 讞讚砖讬诐 讜讬讜诐 讗' 讚讛讜讗 诇讛 住驻拽 住驻讬拽讗 拽专讜讘 诇讜 讜诇讗 讛讜讬 讞诇诇 住驻拽 拽专讜讘 诇讛 讜讛讜讬 讞诇诇 讜讗"转 诇拽专讜讘 诇讘 住驻拽 诇讜 住驻拽 讘讬谉 讟' 诇专讗砖讜谉 讜诇讗 讛讜讬 讞诇诇 住驻拽 讘谉 讝' 诇砖谞讬 讜讛讜讬 讞诇诇 讜讻诇 讝讛 讗讬谞讜 谞专讗讛 诇专"讬 砖讛专讬 诇讗 诪砖诪注 注讬住讛 讘讗砖讛 讗讞转 砖讛讬讗 住驻拽 讛注讬住讛 讻诪讜 诪砖诪' 诪砖驻讞讛 砖讬砖 讘讛 住驻拽 讻诪讜 讻诇 讛讗专爪讜转 注讬住讛 诇讘讘诇 讜讻讜' 诇讻"讙 诇专"讬 诇驻' 讻讙讜谉 诪砖驻讞讛 砖谞讟诪注讛 住驻拽 讞诇诇 讜讗诇诪谞讛 砖诇讛诐 拽专讬 讗诇诪谞转 注讬住讛 讜讻谉 诪爪讗 专"讬 讘注专讜讱 讘注专讱 讗诇诪谞讛 讘砖诐 专讘 讛讗讬讬 讙讗讜谉 讝"诇:



诇诪注讜讟讬 讗诇诪谞转 注讬住讛 砖讛讬讗 驻住讜诇讛 诇讻讛讜谞讛 驻讬' 讚讛讜讗讬诇 讜讗讬 讗转讛 谞讜砖讗 讘转讜 讚讘转 讗诇诪谞转 注讬住讛 驻住讜诇讛 诇讚讘专讬 讛讻诇 砖诪讗 讞诇诇 讛讬讛 讜讗讬 讗转讛 谞讜砖讗 讗诇诪谞转讜 讜诪讟注诐 诪砖讜诐 讚讗诇诪谞讛 讗讬谉 诇讛 讞讝拽讛 讘讻砖专讜转 讜诇讻讱 诇讗 诪讻砖专讬谞谉 诪砖讜诐 讚讛讜讬 住驻拽 住驻讬拽讗 讗讘诇 讘讗诇诪谞讛 讗讬转 诇讛 讞讝拽讛 讚讻砖专讜转 拽讜讚诐 砖谞砖讗 诇讗讜转讜 住驻拽 讛讬诇讻讱 讗讬讻讗 诪讗谉 讚诪讻砖' 诪砖讜诐 住驻拽 住驻讬拽讗 诇拽讜诇讗. 诪讬' 拽' 讚专' 讬讜住讬 讗讚专"讬 讚诪砖诪' 讛讻讗 讚专' 讬讜住讬 住讘专 讚讗诇诪谞转 注讬住讛 驻住讜诇讛 诇讻讛讜谞讛 讚拽讗诪专 诇注讬诇 讛讻诇 诪讜讚讬诐 讜讻讜' 讻诇讜' 讘讬谉 专' 讬讜住讬 讘讬谉 专砖讘"讙 讘讬谉 转"拽 讜讘讻转讜讘讜转 诪砖诪注 讘驻"拽 讚专' 讬讜住讬 住讘专 讚讗诇诪谞转 注讬住讛 讻砖讬专讛 诇讻讛讜谞讛 讚拽转谞讬 讛转诐 讛注讬讚 专' 讬讛讜砖注 讜专' 讬讛讜讚讛 注诇 讗诇诪谞转 注讬住讛 砖讛讬讗 讻砖专讛 诇讻讛讜谞讛 讜拽转谞讬 讘转专讬讛 讗讬讝讜 讛讬讗 讗诇诪谞转 注讬住讛 讻诇 砖讗讬谉 讘讛 诇讗 诪砖讜诐 诪诪讝专讜转 讜讻讜' 诪砖诪注 讚住讘专讛 讛讛讬讗 讘专讬讬转讗 讚讗诇诪谞转 注讬住讛 讻砖讬专讛 诇讻讛讜谞讛 讜拽讗诪专 讛转诐 讚专' 讬讜住讬 住讘专 讻讛讛讬讗 讘专讬讬转讗 讗诇诪讗 诪砖诪注 讚专' 讬讜住讬 住讘专 讗诇诪谞转 注讬住讛 讻砖讬专讛 诇讻讛讜谞讛 讜讗"讻 拽砖讬讗 讚专' 讬讜住讬 讗讚"专 讬讜住讬 诇讻"谞 诇专"转 (讚讙专讬诐) [讚讙专讬住] 讛转诐 讗讬 讝讜 讛讬讗 注讬住讛 讜诇讗 讙专' 讗诇诪谞转 注讬住讛, 专"诇 讘转 注讬住讛 讜拽讗讬 讗讛讗 讚转谞讗 诪诪住讻转 注讚讬讜转 讛注讬住讛 谞讗诪谞转 诇讟诪讗 讜诇讟讛专 讜讻讜' 驻讬' 谞讗诪谞转 诇讟讛专 注爪诪讛 讘爪讜讞转 讗讜 讘砖讜转拽转 诇诪专 讻讚讗讬转 诇讬讛 讜诇诪专 讻讚讗讬转 诇讬讛. 讜讻谉 诪砖诪注 讘讬专讜砖诇诪讬 讚讘讘转 讛注讬住讛 诪讬讬专讬 讚拽讗诪专 讛转诐 讝讜 讛讬讗 注讬住讛 讻诇 砖讗讬谉 讘讛 诇讗 讞诇诇 讜诇讗 诪诪讝专 讜诇讗 谞转讬谉. 专"诐 讗讜诪专 讻诇 砖讗讬谉 讘讛 讗' 诪讻诇 讗诇讜 讘转讛 讻砖专讛 诇讻讛讜谞讛 讗诇诪讗 讘讻砖专讜转 讘转讛 诪讬讬专讬 讜诇讗 讘讗诇诪谞转 注爪诪讛. 讜讗"转 讻"砖 讚拽砖讬讗 讟驻讬 讚讻讬讜谉 讚诪讻砖专 讘讘转讛 讻"砖 讛讗诇诪谞讛 注爪诪讛 讻讚诪砖诪注 讘砖诪注转讬'. 讬"诇 讚讛转诐 讗讬讬专讬 砖讛讘转 诪讟讛专转 注爪诪讛 注"讬 爪讜讞讛 讗讜 砖转讬拽讛 讜讻"砖 讗诇诪谞讛 讜诇讻讱 驻住讜诇 专' 讬讜住讬 诇讗诇诪谞转 注讬住讛 讚讛讻讗 讚讛讗 注讬住讛 讙诪讜专讛 讛讬讗 讜讘转讛 驻住讜诇讛 讜诇讗驻讜拽讬 诪专' 讬讛讜砖注 讚诪讻砖专 讘讗诇诪谞转 注讬住讛 讗驻讬诇讜 讘诪拽讜诐 砖讘转讛 驻住讜诇讛:



讻诇谉 诪讜转专讬谉 诇讘讗 讝讛 讘讝讛. 讜拽' 诪讗讬 讜讻讗谉 驻讬专砖"讬 讻诇 讛讗住讜专讬谉 砖讘讛诐 诪讜转专讬诐 诇讘讗 讝讛 讘讝讛 讜拽' 诇专"讬 讚诪讬讚讬 讻诇 讛讗住讜专讬诐 拽转谞讬 讜谞专讗讛 诇专"讬 讚讻诇 讗' 诪讜转专 讘诪讬讙讜 讚诇讗 讻专' 讗诇讬注讝专 讚诇讚讬讚讬讛 住驻讬拽谉 讘住驻讬拽谉 拽谉 讗住讜专:



专讘 讗诪专 讛讜讜诇讚 诪诪讝专 讜诪讜转专 讘诪诪讝专转 讗诇诪讗 讗注"讙 讚讗讬谉 讝讛 讗诇讗 住驻拽 诪砖讜讬谞谉 诇讬讛 讚讜讚讗讬 诪诪讝专 讛讬讬谞讜 讚诇讗 讻专' 讗诇讬注讝专:



讗"讛 讛讬讬谞讜 (讚专讘讗) [讚专讘] 讗诇讗 诪讗讬 砖转讜拽讬 讜讻讜' 驻讬' 诇注讜诇诐 诇砖诪讜讗诇 谞诪讬 讗住讜专 讘讘转 讬砖专讗诇 讜砖诪讜讗诇 讘讗 诇讛讜住讬祝 砖诪砖转讬拽讬谉 讗讘诇 讗讬谉 诇驻专砖 讚诇砖诪讜讗诇 诪讜转专 讘讘转 讬砖专讗诇 讚讗"讻 诪讗讬 拽讗诪专 诪讚讬谉 讬砖专讗诇 诪砖转拽讬谉 讗讜转讜:



讻讜转讬 诇讗 讬砖讗 讻讜转讬转 诪"讟, 讜讗"转 讛讬讗讱 讛讜讗 诪住讜驻拽 诪"讟 讛讗 专' 讗诇注讝专 讙讜驻讬讛 拽讗诪专 讘诪转谞讬' 讚住驻讬拽讜 讗住讜专 讜讻讜转讬 讛讜讗 诪谉 讛住驻讬拽讜转 讻讚转谞谉 讘诪转谞讬' 讜谞专讗讛 讚讛"驻 诪"讟 砖讛专讬 讗诐 砖谞讬讛诐 诪诪讝专讬诐 讛讬转专 讙诪讜专 讛讜讗 讜讗驻讬' 讗诐 讗' 诪诪讝专 讜讗' 讗讬谞讜 讙专 讛讜讗 讚诪讜转专 讘诪诪讝专转 讜诇讗 讚诪讬 诇砖讗专 住驻讬拽讜转 讚诪转谞讬转讬谉 讚砖转讜拽讬 讜讗住讜驻讬:





转讜住驻讜转 专"讬 讛讝拽谉

讛讻诇 诪讜讚讬诐 讛谞讬 转谞讗讬 讚诇注讬诇:



讗诇诪谞转 注讬住讛. 驻专"砖 诪讬 砖讛讬讗 讗诇诪谞讛 诪讗讬砖 砖讛讬讛 讻注讬住讛 住驻拽 诪讚讜诪注转 讻讱 讘注诇讛 讛讜讗 住驻拽 讞诇诇. 讜讛专"诐 驻讬' 讘拽讚讜砖讛 驻讬"讟 砖谞转注专讘 讘诪砖驻讞讛 住驻拽 讞诇诇 讗讜 住驻拽 谞转讬谉 讗讜 住驻拽 诪诪讝专. 讜讛诪砖讬诇 诪砖驻讞讛 讝讜 (讻诪砖驻讞讛) [讻注讬住讛] 砖谞转注专讘讛 讞诇拽讬讛 讻砖谞讬诇讜砖 讛拽诪讞 讜驻讬' 住驻拽 住驻拽讗 砖诪讗 讝讜 讗诇诪谞转 讗讜转讜 住驻拽 砖诪讗 讗讬谞讛 讗诇诪谞转讜 讜讗转"诇 砖讛讬讗 讗诇诪谞转讜 砖诪讗 诇讗 讛讬讛 讞诇诇 讗讜 诪诪讝专 讜驻住拽 讚诪讜转专转 讻专砖讘"讙 讻诪"砖 驻"拽 讚讻转讜讘讜转. 讜讛讻讗 讙专住讬' 专砖讘"讙 讜讘注讚讬讜转 讘住讬驻讗 讚讛讗讬 诪砖谞讛 讙专住讬' 专"讙 讜讛诇讻转讗 讻讜转讬讛. 讜专"砖 驻讬' 住驻拽 住驻拽讗 [讘注诇讛] 讛讬讛 住驻拽 讜讛讬讗 讘讗讛 诪讻讞讜 诇驻讬' 谞拽专讗 住驻拽 住驻拽讗:



讛诇诇 砖讜谞讛 讘讘专讬讬转讗 讚注砖专讛 讬讜讞住讬谉 讜转谞讬 讚讻诇 讛讗住讜专讬谉 诇讘讗 讘拽讛诇 诪讜转专讬诐 诇讘讗 讝讛 讘讝讛 诪诪讝专 讜讚讗讬 讘住驻拽 讚讗诪专讬' 讘讬讘诪讜转 驻专拽 讗诇诪谞讛 讜砖诐 讘讬讗专谞讜讛 讬驻讛:





转讜住驻讜转 专讬"讚

讜专' 讬讜住讬 住讘' 讻讻讛谉 讙讚讜诇 讘讗诇诪谞讛 讻讜' 诇讗驻讜拽讬 诪爪专讬 砖谞讬 砖讗讬谉 讝专注讜 驻住讜诇 讚讗诪专 拽专讗 讘谞讬诐 讗砖专 讬讜诇讚讜 诇讛诐 讚讜专 砖诇讬砖讬 讬讘讗 诇讛诐 讘拽讛诇 讛' 讗讬 拽砖讬讗 讜讝专注讜 谞诪讬 砖讗讬谞讜 诇驻住讜诇 诪拽"讜 讚讻讛谉 讙讚讜诇 讘讗诇诪谞讛 诪讛 讻"讙 讘讗诇诪谞讛 砖讗讬谞讜 诇讗讜 砖砖讜讛 讘讻诇 讝专注讜 驻住讜诇 诪爪专讬 砖谞讬 砖讛讜讗 诇讗讜 讛砖讜讛 讘讻诇 讗讬谞讜 讚讬谉 砖讬讛讗 讝专注讜 驻住讜诇 转砖讜讘讛 讗讬谉 讛讻讬 谞诪讬 讜讛讻讬 讚专讬砖 专讬砖 诇拽讬砖 讚驻诇讜讙转讗 讚专讬砖 诇拽讬砖 讜专' 讬讜讞谞谉 讛讬讗 讘驻专拽 讛注专诇 讘讛诇讻讜转 注诪讜谞讬 讜诪讜讗讘讬 讚讛讗 讗诪专讬谞谉 讛转诐 讻讬 讗转讗 专讘 讚讬诪讬 讗诪专 讘转 讙专 注诪讜谞讬 讘转 诪爪专讬 砖谞讬 专讘讬 讬讜讞谞谉 讗诪专 讻砖讬专讛 讜专"砖 诇拽讬砖 讗诪专 驻住讜诇讛 专讬砖 诇拽讬砖 讗诪专 驻住讜诇讛 讚讬诇讬祝 诇讛 诪讻讛谉 讙讚讜诇 讘讗诇诪谞讛 讜专讘讬 讬讜讞谞谉 讗诪专 讻砖讬专讛 讚讚专讬砖 讻讬 讗诐 讘转讜诇讛 诪注诪讬讜 诇讛讘讬讗 讘转讜诇讛 讛讘讗讛 诪砖谞讬 注诪诪讬谉 讚讛讬讬谞讜 注诪讜谞讬 讜诪爪专讬 砖谞讬 砖讘讗讜 注诇 讘转 讬砖专讗诇. 讜讛讗讬 诪讬诪专讗 专讘讬 讬讜讞谞谉 拽讗诪专 诇讛 讜专讘讬 讬讜讞谞谉 诇讟注诪讬讛 讚讗诪专 讘转讜 讻砖专讛 诇讻讛讜谞讛. 讜讛讗讬 讚讗诪专 拽专讗 讘谞讬诐 讗砖专 讬讜诇讚讜 讛讻讬 拽讗诪专 讛讻转讜讘 讛讻砖讬专 讚讜专 砖诇讬砖讬 砖诇讜 讜讗诐 转专爪讛 诇驻住诇讜 诇讻讛讜谞讛 诪拽"讜 诇讗 转讜讻诇 诪砖讜诐 讚讻转讘 诪注诪讬讜. 讗讘诇 专讬砖 诇拽讬砖 讚讗诪专 讗诇讬讘讗 讚转谞讗 拽诪讗 讚讘转讜 驻住讜诇讛 诇讻讛讜谞讛 诪驻专砖 讛讻讬 转谞讗 拽诪讗 住讘专 讻讻讛谉 讙讚讜诇 讘讗诇诪谞讛 讻讜'. 讜驻讜住诇 转谞讗 拽诪讗 讘讬谉 讛讬讗 讘讬谉 讝专注讛. 讜专' 讬讜住讬 住讘专 讻讻讛谉 讙讚讜诇 讘讗诇诪谞讛 诪讛 讻讛谉 讙讚讜诇 讘讗诇诪谞讛 砖讝专注讜 驻讜住诇 讗转 讛讗砖讛 讚讛讜讗 讞诇诇 讜讗祝 讛讜讗 讻讛谉 讙讚讜诇 驻讜住诇 讗转 讛讗诇诪谞讛 讘讘讬讗转讜 诇讗驻讜拽讬 诪爪专讬 砖谞讬 砖讗讬谉 讝专注讜 驻讜住诇 讗转 讛讗砖讛 讚讛讜讛 诇讬讛 讚讜专 砖诇讬砖讬 讜讙诐 讛讜讗 讗讬谞讜 驻讜住诇 讗讜转讛 讜讻讬讜谉 砖讛讬讗 讻砖专讛 讙诐 讘转讜 谞诪讬 讻砖专讛 讻讚驻专讬砖讬转 讘砖诇讛讬 驻专拽 讗诇诪谞讛 讘诪讛讚专 转诇讬转讗讬. 讜驻诇讜讙转讗 讚专' 讬讜讞谞谉 讜专讬砖 诇拽讬砖 讛讜讗 讗诇讬讘讗 讚转谞讗 拽诪讗 讻讚驻专讬砖讬转 讘驻专拽 讛注专诇 讘诪讛讚专' 转诇讬转讗讬. 诪讗讬 讟注诪讗 讛讜讬 住驻拽 住驻讬拽讗 讜住驻拽 住驻讬拽讗 诇拽讜诇讗. 驻讬' 讗诇诪谞转 注讬住讛 讛讬讗 诪砖驻讞讛 砖谞讟诪注转 讘讛 住驻拽 讞诇诇 讻诪讜 砖驻专砖转讬 讘驻' 拽诪讗 讚讻转讜讘讜转 诪砖讜诐 专讘讬谞讜 讛讗讬 讙讗讜谉 讝爪讜拽"诇 讜讘注讘讜专 讝讛 讛讬讗 住驻拽 住驻讬拽讗 砖诇讗 讬讚注谞讜 诪讬 谞讜诇讚 诪讗讜转讜 住驻拽 讞诇诇 讛讬诇讻讱 讻诇 讗讞讚 诪谉 讛诪砖驻讞讛 讬砖 诇住驻拽 砖诪讗 诪砖诐 谞讜诇讚 讜讗驻讬诇讜 讗诐 转诪爪讗 诇讜诪专 诪砖诐 谞讜诇讚 砖诪讗 诇讗 讛讬讛 讞诇诇 讜诇讛讻讬 诪讻砖专讬 讘讗诇诪谞讜转 注讬住讛 讜讚讜拽讗 讘讗诇诪谞讜转 注讬住讛 诪讻砖专讬 诪驻谞讬 砖讛讬转讛 诇讛 讞讝拽转讛 讚讻砖专讜转 讗讘诇 讘转 注讬住讛 驻住讜诇讛 诇讚讘专讬 讛讻诇 讜讗注"驻 砖讛讜讗 住驻拽 住驻讬拽讗 诪驻谞讬 砖诪转讞诇转讜 讛讬转讛 讘住驻拽 驻住讜诇 讜讗讬谉 诇讛 讞讝拽讛 讚讻砖专讜' 讜诇讛谞讬 转谞讗讬 讚诇注讬诇 讻讬讜谉 砖讗讬 讗转讛 谞讜砖讗 讘转讜 讗讬 讗转讛 谞讜砖' 讗诇诪谞转讜. 讜驻讬' 讛诪讜专' 诇讗 谞专讗' 诇讬:



专' 讗诇讬注讝专 讗讜诪专 讜讚讗谉 讘讜讚讗讬 诪讜转专 讜讚讗谉 讘住驻讬拽谉 讜住驻讬拽谉 讘讜讚讗谉 讜住驻讬拽谉 讘住驻讬拽谉 讗住讜专. 谞专讗讛 砖讗谞讜 爪专讬讻讬谉 诇讜诪专 讚住讘讬专讗 诇讬讛 诇专"讗 讚拽讛诇 讙专讬诐 诇讗 讗讬拽专讬 拽讛诇 砖讗诐 诇讗 讻谉 讘诪讬 讬转讞转谞讜 讛住驻拽讜转:



讛诇诇 砖讜谞讛 注砖专' 讬讜讞住讬谉 讻讜' 驻讬专讜砖 讛讬讬谞讜 诪转谞讬转讬谉 砖讛讬转讛 砖谞讜讬讛 讻讱 诪讬诪讜转 讛专讗砖讜谞讬诐 讜诪砖讜诐 讚专讘讬 拽讗转讬 诪讚讘讬转 讛诇诇 讜诇讛讻讬 讗诪专 讛诇诇 砖讜谞讛 讜讻讚讬 诇讬讬拽专讛 讻诇讜诪专 砖讗讬谉 诇讞诇讜拽 注诇讬讛 讗诪专 讻谉:



讚讗讬转诪专 讗专讜住讛 砖注讬讘专讛 专讘 讗诪专 讛讜诇讚 诪诪讝专. 讜砖诪讜讗诇 讗诪专 讛讜诇讚 砖转讜拽讬. 驻讬专砖 讻诇讬砖谞讗 讘转专讗 讚讗诪专讬谞谉 讘讬讘诪讜转 讘驻专拽 讗诇诪谞讛 诇讻讛谉 讙讚讜诇 讗讬讻讗 讚讗诪专讬 讘讘讗 讻讜诇讬 注诇诪讗 诇讗 驻诇讬讙讬 讚讘转专讬讛 讚讬讚讬讛 砖讚讬谞谉 诇讬讛 讜诇讗 讗诪专讬谞谉 讻讬 讛讬讻讬 讚讗驻拽讛 谞驻砖讛 讙讘讬 讗专讜住 讛讻讬 讗驻拽专讛 谞驻砖讛 谞诪讬 讗讻讜诇讬 注诇诪讗 讜讛讻讬 讗讬转诪专 讗专讜住讛 砖注讬讘专讛 专讘 讗诪专 讛讜诇讚 诪诪讝专 讜砖诪讜讗诇 讗诪专 讛讜诇讚 砖转讜拽. 驻讬' 砖讬讜爪讗转 诪注讜讘专转 讜诇讗 谞讜讚注 诪讬 讘讗 注诇讬讛 讜讛讬讗 讗诪专讛 诪讗专讜住 谞转注讘专转讬 讜讛讗专讜住 讗讬谞讜 诪讜讚讛 砖讗诇讜 讛讬讛 诪讜讚讛 讛讜诇讚 讻砖专 诇讻讜诇讬 注诇诪讗 讻讚讗诪专讬谞谉 驻"拽 讚讻转讜讘讜转 讛讛讜讗 讗专讜住 讜讗专讜住转讜 讚讗转讜 诇拽诪讬讛 讚专讘 讬讜住祝 讛讬讗 讗诪专讛 诪讬谞讬讛 讜讛讜讗 讗诪专 讗讬谉 诪讬谞讗讬 讗诪专 专讘 讬讜住祝 诪讗讬 谞讬讞讜砖 诇讛 拽讗 诪讜讚讛 讻讜' 讗诇讗 讻讙讜谉 砖讛讗专讜住 讗讬谞讜 讻讗谉 砖讛诇讱 诇诪讚讬谞转 讛讬诐 讗讬 谞诪讬 讚拽讗讬 讛讻讗 讜拽讗 诪讻讞讬砖 诇讛 讘讛讻讬 驻诇讬讙讬 专讘 讜砖诪讜讗诇. 专讘 讗诪专 讛讜诇讚 诪诪讝专 讜诪讜转专 讘诪诪讝专转 讜砖诪讜讗诇 讗诪专 讛讜诇讚 砖转讜拽讬 讜讗住讜专 讘诪诪讝专转. 驻讬' 讗诇讜 讛诐 讚讘专讬 讛诪拽砖讛 砖诪驻专砖 讚讘专讬讛诐 讜讗讜诪专 诇诪讛 拽专讗讜 专讘 诪诪讝专 讛诇讗 讛讚讘专 住驻拽 讚讗讬讻讗 诇诪讬诪专 讝讬诇 讘转专 专讜讘讗 讚注诇诪讗 讜讛讻诇 驻住讜诇讬谉 讗爪诇讛. 讜讗讬讻讗 诇诪讬转诇讬讬' 讘讗专讜住 讚砖专讬 诇讛 讜诪谉 讛讚讬谉 砖讬讛讗 讛讜诇讚 砖转讜拽讬 讻讚讗诪专 砖诪讜讗诇 讜诇诪讛 拽专讗讜 专讘 诪诪讝专 讗诇讗 诇讛讻讬 拽专讗讜 诪诪讝专 诇讜诪专 讗注"驻 砖讛讜讗 住驻拽 诪讜转专 讘诪诪讝专转 讜砖诪讜讗诇 拽专讗讜 砖转讜拽讬 诇讜诪专 砖讗住讜专 讘拽讛诇 讜讗住讜专 谞诪讬 讘诪诪讝专转 讗诇诪讗 专讘 诪转讬专 住驻拽谉 讘讜讚讗谉 讜砖诪讜讗诇 讗住专:



讜讗讬 讘注讬转 讗讬诪讗 诇注讜诇诐 诇讗 转讬驻讜讱 讜诪讗讬 诪诪讝专 讚拽讗诪专 专讘. 诇讗讜 讚诪讜转专 讘诪诪讝专转 讗诇讗 讚讗住讜专' 讘讘转 讬砖专讗诇. 讜诪拽砖讛 讜砖诪讜讗诇 讚讗诪专 讛讜诇讚 砖转讜拽讬 讚讗住讜专 讘讘转 讬砖专讗诇 讛讬讬谞讜 讚专讘. 驻讬' 讗诇讗 讜讚讗讬 诪讚砖诪讜讗诇 讗住专 诇讬讛 谞诪讬 讘拽讛诇 砖"诪 诪诪讝专 讚拽专讬 诇讬讛 专讘 诇讛转讬专讜 讘诪诪讝专转 讛讜讗 讜诪讛讚专 诪讗讬 砖转讜拽讬 砖诪砖转拽讬谉 讗讜转讜 诪讚讬谉 讻讛讜谞讛. 驻讬专砖 诇注讜诇诐 专讘 讚拽专讬 诇讬讛 诪诪讝专 诇讗讜 诇讛转讬专讜 讘诪诪讝专转 讗诇讗 诇讗讜住专讜 讘讘转 讬砖专讗诇. 讜砖诪讜讗诇 住讘专 讚诪讜转专 讘讘转 讬砖专讗诇 讚拽住讘专 讘转专 讗专讜住 砖讚讬谞谉 诇讬讛 砖诪讜转专 诇讛 讜诇讗 转诇讬谞谉 讘转专 专讜讘讗 讚注诇诪讗 砖讛谉 讗住讜专讬谉 诇讛 讻讚讘注讬谞谉 诇诪讬诪专 诇拽诪谉. 讜讛讗讬 讚拽专讬 诇讬讛 砖诪讜讗诇 砖转讜拽讬 诇讗讜 诇诪讬诪专讗 砖讗住讜专 讘讘转 讬砖专讗诇 讻讻诇 砖转讜拽讬 讚注诇诪讗 讗诇讗 诇讜诪专 砖诪砖转拽讬谉 讗讜转讜 诪讚讬谉 讻讛讜谞讛 讚讗注"讙 讚讘转专 讗专讜住 砖讚讬谞谉 诇讬讛 讜诪讻砖专讬谞谉 诇讬讛 讗讬谉 讛讬讛 讛讗专讜住 讻讛谉 诇讗 诪讞讝拽讬谞谉 诇讬讛 讘讞讝拽转 讻讛谉 讜讚诪讬 讛讗讬 诇诪讗讬 讚讗诪专讬谞谉 讘驻"拽 讚讻转讜讘转 讜诪讬 讗讬讻讗 砖转讜拽讬 讻砖专 讗讬谉 讻讚砖诪讜讗诇 讚讗诪专 砖诪讜讗诇 注砖专讛 讻讛谞讬诐 砖注讜诪讚讬谉 讜驻讬专砖 讗' 诪讛诐 讜讘注诇 讛讜诇讚 砖转讜拽讬 砖诪砖转拽讬谉 讗讜转讜 诪讚讬谉 讻讛讜谞讛 讜诪拽砖讛 讛砖转讗 诪讚讬谉 讬砖专讗诇 诪砖转拽讬谞谉 诇讬讛 诪讚讬谉 讻讛讜谞讛 诪讘注讬讗 驻讬' 砖讗诐 专讜爪讛 诇讬专砖 谞讻住讬 讛讗专讜住 讗讬谞讜 讬讻讜诇 注讚 砖讬讘讬讗 专讗讬讛 讻讬讜谉 砖讛讗专讜住 讗讬谞讜 诪讜讚讛 讜讻讬讜谉 砖诇注谞讬谉 讬专讜砖讛 诇讗 诪讛讬诪谞讬谞谉 诇讬讛 砖讬讛讗 讬讜专砖 讻讻诇 讘专 讬砖专讗诇 讛讗讬讱 谞讗诪讬谞谞讜 诇讻讛讜谞讛 讜诇注讜诇诐 诇诪讛 拽专讗讜 砖转讜拽讬 讻讬讜谉 砖诪转讬专讜 讘拽讛诇. 讜诪讛讚专 砖诪砖转讬拽讬谉 讗讜转讜 诪谞讻住讬 讗讘讬讜 讜讗注"讙 讚转驻住:



讜讗讬 讘注讬转 讗讬诪讗 诪讗讬 砖转讜拽讬 讘讚讜拽讬 讻讜'. 驻讬' 讜讛"拽 讛讜诇讚 砖转讜拽讬 砖讬砖 诇讜 转拽谞讛 讘讘讚讬拽转 讗诪讜 讻讗讘讗 砖讗讜诇. 讘讻诇 砖诇砖讛 讛转讬专讜爪讬诐 讛讗诇讜 讗转讛 爪专讬讱 诇讜诪专 讚砖诪讜讗诇 诪转讬专讜 诇讘讗 讘拽讛诇 讻讬 讛讬讻讬 讚转讬转讬 诪讬诇转讗 讚专讘 砖驻讬专 讚讗住讜专 讘拽讛诇 讜讗住讜专 讘诪诪讝专转. 讗讬 谞诪讬 讬砖 诇讜诪专 讚诇讛讻讬 砖拽讬诇 讜讟专讬 诇讗驻讜拽讬 诪讬诇转讗 讚砖诪讜讗诇 讚砖专讬 诇讬讛 讘拽讛诇 讜注讚 讚诇讗 讗住讬拽 诪讬诇转讗 诪讗讬 砖转讜拽讬 讘讚讜拽讬 讗讻转讬 诇讗 讬讚注讬谞谉 讚砖专讬 诇讬讛 讘拽讛诇 讜诪砖讜诐 讛讻讬 讗诪专 诇注讬诇 讛砖转讗 诪讚讬谉 讬砖专讗诇 诪砖转拽讬谞谉 诇讬讛 诪讚讬谉 讻讛讜谞讛 诪讘注讬讗 讚讗讻转讬 注讘讚讬谞谉 讚砖诪讜讗诇 谞诪讬 讗讜住专讜 讘拽讛诇 注讚 讚诪住拽讬谞谉 讚砖专讬 诇讬讛 讜讘讛讗 驻诇讬讙 讚诇专讘 讛讜讬 砖转讜拽讬 讚讛讜讗 住驻拽 诪诪讝专 讜诇砖诪讜讗诇 讻砖专 讜讗注"讙 讚拽讗讬 讗专讜住 讜诪讻讞讬砖 诇讛. 讜讛讗讬 讚讗诪专讬谞谉 诇拽诪谉 讘驻讬专拽讬谉 讛讗讜诪专 讘谞讬 讝讛 诪诪讝专 讛讜讗 专' 讬讛讜讚讛 讗讜诪专 谞讗诪谉. 注讚 讻讗谉 诇讗 驻诇讬讙 专' 讬讛讜讚讛 讗诇讗 讚诇讗 拽讬讬诪讗 讗诐 讜诪讻讞砖讗 诇讬讛 讛讬讗 谞讗诪谞转 讻讗讘讗 砖讗讜诇 讜讻讚驻专讬砖讬转 讘驻专拽 拽诪讗 讚讻转讜讘讜转:





诪讛专砖"讗 - 讞讬讚讜砖讬 讛诇讻讜转

讙诪专讗 讻"讙 讘讗诇诪谞讛 砖讘讬讗转讜 讘注讘讬专讛 讜驻讜住诇 讻讜' 讬砖 诇讚拽讚拽 诇讻讗讜专讛 讚讛讗 讞砖讬讘 谞诪讬 讞诇诇 砖驻讜住诇 讘讘讬讗转讜 讜诪讗讬 讘讬讗转 注讘讬专讛 讗讬转 讘讬讛 讚讛讗 诇讗 讛讜讝讛专讜 讻砖讬专讜转 诇讬谞砖讗 诇驻住讜诇讬谉 讜讗讞专讬 讛注讬讜谉 专讗讬转讬 讘驻专拽 讗诇诪谞讛 诇讻"讙 讗注讬拽专 讚专砖讗 讚讬诇驻讬谞谉 讚讻诇 讛驻住讜诇讬谉 驻讜住诇讬谉 讘讘讬讗讛 诪拽专讗 讚讻讬 转讛讬讛 诇讗讬砖 讝专 驻专讬讱 讗"讛 讞诇诇 讚诇讗讜 讝专 讛讜讗 诇讗 诇讬驻住讬诇 讗诪专 拽专讗 诇讗 讬讞诇诇 讝专注讜 诪拽讬砖 讝专注讜 诇讜 讻讜' 讜讛砖转讗 谞讬讞讗 讚诇讗 拽讗诪专 讛讻讗 讻讬 讻"讙 讘讗诇诪谞讛 讻讜' 讗诇讗 讻诇 讛谞讱 讚讬诇讬祝 诪拽专讗 讚讻讬 转讛讬讛 诇讗讬砖 讝专 讚诇讗 转拽砖讬 诇讛讜 诪讻"讙 讘讗诇诪谞讛 讻讜' 讻诪"砖 讛转讜住' 讗讘诇 讞诇诇 诇讗讜 诪讛讗讬 拽专讗 讬诇讬祝 诇讬讛 讗诇讗 诪诇讗 讬讞诇诇 讝专注讜 讜讙讜' 讜诇讗 讘注讬 讘讬讛 讘讬讗讛 讘注讘讬专讛 讻讬 讻"讙 讘讗诇诪谞讛 讻讜' 讜拽"诇:


砖诐 爪专讬讻讗 讚讗讬 讗讬转诪专 讘讛讗 讘讛讗 拽讗诪专 专讘 诪砖讜诐 讚专讜讘 讻砖专讬诐 讻讜' 诇讻讗讜专讛 诇驻讬 讛谞讱 住讘专讜转 讚拽讗诪专 讘爪专讬讻讜转讗 诇专讘 讛诪"诇 讚诇讗 转讬驻讜讱 讗诇讗 讚专讘 拽讗诪专 讛讻讗 讛诇讻讛 讻专"讗 诪砖讜诐 讚专讜讘 讻砖专讬诐 讗爪诇讛 诪砖讗"讻 讛转诐 讚专讜讘 驻住讜诇讬谉 讗爪诇讛 讜讛讜讬 讛讜诇讚 诪诪讝专 讜诪讜转专 讘诪诪讝专转 讜砖诪讜讗诇 讚拽讗诪专 讛讻讗 讚诪讜转专 讘诪诪讝专转 诪砖讜诐 讚诇讬讻讗 诇诪转诇讬 讘讗专讜住 诪砖讗"讻 讛转诐 讚讗讬讻讗 诇诪讬转诇讬 讘讗专讜住 讜诇讻讱 诇讗 讛讜讬 专拽 砖转讜拽讬 讜讗住讜专 讘诪诪讝专转 讜讬"诇 讚诇讗 谞讬讞讗 诇讬讛 诇转诇诪讜讚讗 诇诪讬诪专 讚讛谞讱 住讘专讜转 拽讬讬诪讬 诇驻讬 讛讗诪转 讚讗"讻 讛讜讬 住讘专转 专讘 讛驻讜讻讛 诪住讘专转 砖诪讜讗诇 讗诇讗 讚住讚"讗 讛讻讬 讜讻讛"讙 讗讬转讗 讛住讜讙讬讗 讘驻专拽 讛讗讜诪专 讘驻诇讜讙转讗 讚专讘 讜砖诪讜讗诇 讘诪拽讜讚砖转 诇砖谞讬 注"砖 讘讞讬讚讜砖讬谞讜 讜讚讜"拽:


砖诐 爪专讬讻讗 讚讗讬 诪讛转诐 讛"讗 讛转诐 专讜讘 讻砖专讬诐 讗爪诇讛 讻讜' 讜讛"讛 讘讛讬驻讱 讚讗讬 诪讛讻讗 讛"讗 讛讻讗 谞讗诪谞转 讚讗讬讻讗 诇诪转诇讬 讟驻讬 讘讗专讜住 讗讘诇 讛转诐 讚诇讬讻讗 诇诪转诇讬 诇讗 爪专讬讻讗 讜拽"诇:


转讜住' 讘讚"讛 讜讻讜诇谉 诪讜转专讬谉 讻讜' 讚讻"讗 讜讗' 诪讜转专 讘诪讬谞讜 讜讛讬讬谞讜 讚诇讗 讻专"讗 讻讜' 注讻"诇 诇讻讗讜专讛 讚诪讬谞讜 讚拽讗诪专 讛讬讬谞讜 诪诪讝专 讘诪诪讝专转 讜砖转讜拽讬 讘砖转讜拽讬转 讗讘诇 诪诪讝专 讘砖转讜拽讬转 讜砖转讜拽讬 讘诪诪讝专转 诇讗 讚讗讬谉 讝讛 诪讬谞讜 讜讗"讗 诇讜诪专 讻谉 讚讗"讻 诪讗讬 驻专讬讱 诪讚砖诪讜讗诇 讗讚砖诪讜讗诇 诪讛讗 讚砖转讜拽讬 讗住讜专 讘诪诪讝专转 讗诇讗 讚专"诇 讘诪讬谞讜 讛讬讬谞讜 谞诪讬 砖转讜拽讬 讘诪诪讝专转 讚讛讗 诇讬转讗 讚住驻拽 诪诪讝专 讛讜讗 讛砖转讜拽讬 讜诇讬讻讗 诪讗谉 讚诪讞诇拽 讘讬讛 讚诪讗谉 讚诪转讬专 住驻拽 讘住驻拽 诪转讬专 谞诪讬 住驻拽 讘讜讜讚讗谉 讜专"讗 讚讗讜住专 讘讬谉 讜讚讗谉 讘住驻拽谉 讜讘讬谉 住驻讬拽谉 讘住驻讬拽谉 讻讚诪讜讻讞 住讜讙讬讗 讚诇注讬诇 讜拽"诇:


讘讚"讛 讻讜转讬 诇讗 讻讜' 诪"诪 讙专 讛讜讗 讜诪讜转专 讘诪诪讝专转 讻讜' 注讻"诇 讚诇讬讻讗 诇诪讬诪专 讚专"讗 住"诇 讙专 讗住讜专 讘诪诪讝专转 讚诇讬讻讗 诪讗谉 讚住"诇 讛讻讬 讗诇讗 专讘讬 讬讛讜讚讛 讜拽"诇:


讘驻专砖"讬 讘讚"讛 诪讻"讙 讘讗诇诪谞讛 讻讜' 砖谞讬 讞诇讜诇讬谉 讘诪砖诪注 讻讜' 注讻"诇 讻转讘 诪讛专砖"诇 诇讗 讛讬讛 讜诇讗 谞讘专讗 讗诇讗 讬诇讬祝 诪诇砖讜谉 讞讬诇讜诇 注讬讬谉 讘讚祝 注"讝 讻讜' 注讻"诇 讜讻讛"讙 讻转讘 诪讛专砖"诇 讘驻专拽 讚' 诪讬转讜转 讜讻讘专 讻转讘谞讜 砖诐 讘讞讬讚讜砖讬谞讜 诇讬讬砖讘 注"砖:





讞讻诪转 砖诇诪讛

专砖"讬 讘讚"讛 诪讻讛"讙 讘讗诇诪谞讛 讻讜' 讘' 讞讬诇讜诇讬谉 讘诪砖诪注 讻讜' 谞"讘 诇讗 讛讬讛 讜诇讗 谞讘专讗 讗诇讗 讬诇讬祝 诪诇砖讜谉 讞讬诇讜诇 注讬讬谉 讘讚祝 注"讝 讜讻讛"讙 诪讘讬讗 专砖"讬 讘驻专拽 讗诇诪谞讛 诇讻讛谉 讙讚讜诇 注讬讬谉 讘驻专拽 讚' 诪讬转讜转 诪"砖 讘讚祝 谞"讗 (注讬讬谉 讘诪讛专砖"讗):


讚"讛 诪讛 讻讛谉 讻讜' 谞诪讞拽:


讘讚"讛 讜专讘 讗诪专 讻讜' 讗爪诇讛 讻讜' 讛讚"讗:





专砖"砖

讚"讛 讗讬讚讬 讜讗讬讚讬. 讛诪讞讝讬拽讬谉 讗转 讝讛 讻讜'. 讻爪"诇 讘诇"讜:



转讚"讛 讜讻讜诇谉. 讜谞专讗讛 诇专"讬 诇驻专砖 讚讻讗讜"讗 诪讜转专 讘诪讬谞讜 讻讜'. 专"诇 讚讝讛讜 讻诇诇 诇讻诇 注砖专讛 讬讜讞住讬谉. 讗讘诇 砖诇讗 讘诪讬谞讜 诪讛谉 砖诪讜转专讬谉 讻讙讜谉 讻讛谞讬 诇讜讬讬 讜讬砖专讗诇讬 讻讜' 讻讘诪转谞讬转讬谉. 讜诪讛谉 砖讗住讜专讬谉 讻讙讜谉 讛诐 讘驻住讜诇讬 拽讛诇. 讜诪讚砖专讬 砖转讜拽讬 讘砖转讜拽讬 讜讚讗讬 讚讛"讛 讘诪诪讝专讬谉 讜讚讗讬谉 讚诇讗 诪爪讬谞讜 诇诪讬 砖诪讞诇拽 讘讛谉. 讜讛专砖"讗 讙诪讙诐 讘讚讘专讬讛诐 诇讞谞诐:





驻谞讬 讬讛讜砖注

讙诪专讗 讜砖谞讬讛诐 诇讗 诇诪讚讜讛 讗诇讗 诪讻"讙 讘讗诇诪谞讛 讜驻专砖"讬 讝"诇 讚诪转讞诇诇转 讘讘讬讗转讛 讻讚讬诇驻讬谞谉 诇拽诪谉 诪诇讗 讬讞诇诇 砖谞讬 讞讬诇讜诇讬谉 讘诪砖诪注 讻讜'. 讜讻转讘 诪讛专砖"诇 讝"诇 讘讞"砖 讝讛 诇讗 讛讬讛 讜诇讗 谞讘专讗 讚诇拽诪谉 诪驻砖讟讗 讚诇讗 讬诇驻讬谞谉 讝讛 砖讛讬讛 讻砖专 诪注讬拽专讗 讜谞转讞诇诇 讜讻谉 驻讬专砖"讬 讝"诇 讙讜驻讗 讘驻' 讗诇诪谞讛 诇讻"讙 讗诪谞诐 诇注谞"讚 诇讗 注诇 驻讬专砖"讬 讝"诇 诇讞讜讚 转诇讜谞转 诪讛专砖"诇 讝"诇 讚讛讗 讘驻"拽 讚转诪讜专讛 诪驻专砖 讘讙诪专讗 诇讛讚讬讗 讚讗讘讬讬 讚专讬砖 诇讗 讬讞诇诇 讘砖谞讬 诇诪"讚讬谉 讗' 诇讛 讜讗' 诇讝专注讛 讜讗"讻 讛讬讗讱 驻诇讬讙 讗讘讬讬 讗讘专讬讬转讗 讚诇拽诪谉 讚讬诇讬祝 诪讝讛 砖讛讬讛 讻砖专 讜谞转讞诇诇 讜讗"讻 诇讗讘讬讬 讛讚专讗 拽讜砖讬讬讗 诇讚讜讻转讗 谞讬讻转讜讘 专讞诪谞讗 诇讗 讬讞诇 讗注"讻 讚诪讛讻讗 诪砖诪注 诇专砖"讬 讝"诇 讚诇讘专讬讬转讗 讚诇拽诪谉 谞诪讬 诇讗 砖讬讬讱 诇诪讬讚专砖 讝讛 砖讛讬讛 讻砖专 讜谞转讞诇诇 诇诪讬注拽专 拽专讗 诪驻砖讟讬讛 诇讙诪专讬 讜讗讬 讛讜讛 讻转讬讘 诇讗 讬讞诇 讝专注讜 注"讻 讛讜讬 讗讬讬专讬 拽专讗 讘讞讬诇讜诇 讝专注讜 诇讞讜讚 诪砖讗"讻 讛砖转讗 讚讻转讬讘 诇讗 讬讞诇诇 讘砖谞讬 诇诪"讚讬谉 讚专砖讬谞谉 砖驻讬专 诇讗讜拽诪讗 讘讗诇诪谞讛 讙讜驻' 讚砖讬讬讱 讘讛 讟驻讬 诇砖讜谉 讞讬诇讜诇 砖讛讬转讛 讻砖讬专讛 讜谞转讞诇诇讛 讜讗讬 诇讗讜 讛讱 讚专砖讗 谞诪讬 诇讗 讛讜讬 诪讜拽诪讬谞谉 诇讗 讬讞诇诇 讘砖谞讬 诇诪"讚讬谉 诇讛讱 讚专砖' 讗' 诇讛 讜讗' 诇讝专注讛 讗诇讗 讚专砖讗 讗讞专讬转讗 讻讚讗讬转讗 讘转诪讜专讛 讗讜 诇砖讜诐 讚专砖讗 讗讞专讬转讗 讜注讬讬谉 讘诇' 专砖"讬 讝"诇 讘讬讘诪讜转 驻"拽 讚祝 讟"讜 注"讘 诪驻专砖 专砖"讬 讝"诇 注讜讚 讘讚专讱 讗讞专 讚诪讛 砖讛讬讗 注爪诪讛 诪转讞诇诇转 讬诇驻讬' 诪讚讻转讬讘 讘注诪讬讜 讝讜 讗砖转讜 讜谞"诇 讚讻讜诇讛讜 驻讬专讜砖讬 讗讬转谞讛讜 诇拽讬讬诐 驻砖讟讗 讚拽专讗 讚讘转专 讚讻转讬讘 诇讗 讬讞诇诇 讘砖谞讬 诇诪"讚讬谉 诪驻专砖 拽专讗 诇讛讚讬讗 讝专注讜 讘注诪讬讜 注讜讚 谞"诇 讚讛讗 讚谞拽讬讟 专砖"讬 讝"诇 讘诇讬砖谞讗 讚专砖讗 讚砖谞讬 诇诪讚讬"谉 讛讬讬谞讜 讚诇注谞讬谉 讚专砖讗 讚砖诪注转讬谉 诪讛讛讻专讞 诇驻专砖 讻谉 讚讚专讬砖 专' 讬讜讞谞谉 讻讜诇讛 诪讬诇转讗 诇拽讜诇讗 讚讻诇 砖讗讬谉 讝专注讜 诪讞诇诇 讛讬讗 注爪诪讛 讗讬谉 诪转讞诇诇转 讚讛讗 注讬拽专 讛讞讬诇讜诇 讘诇讗"讛 讬诇驻讬谞谉 诪诇讗讬砖 讝专 讻诪"砖 讘转讜住驻讜转 讗注"讻 讚注讬拽专 讚专砖讗 讚砖诪注转讬谉 讛讬讬谞讜 讚讛讬讻讗 讚讗讬谉 讝专注讜 驻住讜诇 讛讬讗 谞诪讬 讗讬谉 诪转讞诇诇转 讜诪砖诪注 诇专砖"讬 讝"诇 讚诇讗 砖讬讬讱 诇诪讬讚讻专 讛讱 讚专砖讗 诇拽讜诇讗 讗讬 诇讗讜 诪砖讜诐 讚讻转讬讘 诇讗 讬讞诇诇 讗' 诇讛 讜讗讞讚 诇讝专注讛 讜讻讬讜谉 讚讝专注讜 讻转讬讘 诇讛讚讬讗 讜讞讬诇讜诇 讚讬讚讛 诪讬讬转讜专讗 讚诇诪"讚 砖诪注讬谞谉 讛讱 讚专砖讗 砖驻讬专 讚转诇讛 讛讻转讜讘 讞讬诇讜诇 讚讬讚讛 讘讞讬诇讜诇 讚讝专注讛 讚讜拽讗 讚诇注讜诇诐 讗讬 讗驻砖专 诇讞诇诇 讞讬诇讜诇 讗' 讻讬讜谉 讚讘讞讚 诇砖讜谉 讻诇诇谉 讛讻转讜讘 讻谉 谞"诇 谞讻讜谉 讜注讬讬谉 砖诐 讘驻"拽 讚转诪讜专讛 讚诪砖诪注 砖诐 诇讛讚讬讗 讚专' 讬讜讞谞谉 讚讗诪专 讘砖诪注转讬谉 讛讱 诪讬诇转讗 讚讻"讙 讘讗诇诪谞讛 讗讬讛讜 住"诇 讛转诐 讻讗讘讬讬 诇注谞讬谉 专讬讘讬转 拽爪讜爪讛 讚讗讬 注讘讬讚 诪讛谞讬 讜讻讗谉 讗讬谉 诇讛讗专讬讱 讬讜转专 讜讚讜"拽:


转讜住驻讜转 讘讚"讛 讜砖谞讬讛诐 诇讗 诇诪讚讜讛 讗诇讗 诪讗诇诪谞讛 讜讗"转 诪讗讬 拽讗诪专 讚诇诪讚讜讛 诪讻"讙 讻讜' 谞驻拽讗 诇谉 讘驻' 讗诇诪谞讛 诇讻"讙 诪讻讬 转讛讬讛 诇讗讬砖 讝专 讻讜' 注讚 住讜祝 讛讚讘讜专. 讜诇讗 讝讻讬转讬 诇讛讘讬谉 讚讘专讬讛诐 讘讝讛 讚讛讗 讜讚讗讬 讗诇讬讘讗 讚专' 讬讜住讬 讗讬爪讟专讬讱 诇讗转讜讬讬 砖驻讬专 讚讬诇讬祝 诇诪讬诇转讗 诪讗诇诪谞讛 诇讻"讙 诇讞讜讚 讚讻诇 砖讗讬谉 讝专注讜 驻住讜诇 讗讬谞讜 驻讜住诇 讚讛讱 诪讬诇转讗 诇讬讻讗 诇诪讬诇祝 诪讻讬 转讛讬讛 诇讗讬砖 讝专 讜注"讻 讚注讬拽专 拽讜砖讬讬转诐 讘讛讗 讚拽讗诪专 讚转"拽 讬诇讬祝 诪讗诇诪谞讛 诇讻"讙 讜讗"讻 诪讛 转讬专爪讜 讘讝讛 讚讛"拽 讚诇讗 转讬拽砖讬 诪讗诇诪谞讛 诇讻"讙 讜讗诇讬讘讗 讚转"拽 诪讗讬 拽讜砖讬讬讗 砖讬讬讱 讻诇诇 诪讗诇诪谞讛 诇讻"讙 讜讘专 诪谉 讚讬谉 诇讗 讬讚注谞讗 诪讗讬 拽砖讬讗 诇讛讜 讚讛讗 砖诐 讘驻专拽 讗诇诪谞讛 诇讻"讙 讘转专 讚诪讬讬转讬 讛砖"住 讛讱 讬诇驻讜转讗 讚讻讬 转讛讬讛 诇讗讬砖 讝专 诪拽砖讛 讛砖"住 讜讗讬诪讗 诪砖注转 讛讜讜讬讬讛 讗讜 注讚 讚讗讬讻讗 讛讜讜讬讬讛 讜讘讬讗讛 讜诪住讬拽 讚讜诪讬讗 讚讻"讙 讘讗诇诪谞讛 诪讛 讛转诐 诪讘讬讗讛 诇讞讜讚 讻讜' 讜诇驻"讝 讘讛讱 讘专讬讬转讗 讚讛讻讗 讚拽转谞讬 砖讘讗讜 注诇 讛讻讛谞转 讜注诇 讛诇讜讬讛 讜讬砖专讗诇讬转 驻住诇讜讛 讚诪砖诪注 讚讘讘讬讗讛 诇讞讜讚 驻住讜诇讛 讗"讻 砖驻讬专 讛讜爪专讱 诪讗诇诪谞讛 诇讻"讙 讜讛讗 讚诪讬讬转讬 讛砖"住 讘驻' 讗诇诪谞讛 讬诇驻讜转讗 讚诇讗讬砖 讝专 讛讬讬谞讜 诪砖讜诐 讚讻讜诇讛 诪讬诇转讗 诇讗 诪爪讬谞谉 诇诪讬诇祝 诪讗诇诪谞讛 讚讛讜讛 讗诪讬谞讗 讗讬谉 讞诇诇 讗诇讗 诪讗讬住讜专 讻讛讜谞讛 讜讻诪"砖 讛转讜住' 讘讬讘诪讜转 讘讻诪讛 讚讜讻转讬 诪砖讗"讻 诇讘转专 讚讙诇讬 拽专讗 讚砖讬讬讱 驻住讜诇 讻讛讜谞讛 讗驻讬诇讜 砖诇讗 诪讗讬住讜专讬 讻讛讜谞讛 砖驻讬专 讬诇驻讬谞谉 诪讗诇诪谞讛 诇讻"讙 讚诪讬驻住诇讛 讘讘讬讗讛 诇讞讜讚 讻谉 谞"诇 讘专讜专 讜诇讛转讜住驻讜转 爪专讬讱 注讬讜谉:


砖诐 讗诪专 专讘 讞住讚讗 讛讻诇 诪讜讚讬诐 讘讗诇诪谞转 注讬住讛 砖驻住讜诇讛 诇讻讛讜谞讛 讜诇讗驻讜拽讬 诪讛谞讬 转谞讗讬 讻讜'  讜驻专砖"讬 讗诇诪谞转 注讬住讛 讛讬讬谞讜 讗诇诪谞转 住驻拽 讞诇诇 讙专讬讚讗 讜讘驻"拽 讚讻转讜讘讜转 诪驻专砖 专砖"讬 注讜讚 驻讬专讜砖 讗讞专 讘砖诐 专讘讬谞讜 讬讜住祝 讟讜讘 注诇诐 注"砖 讜讘转讜住' 砖诐 讛拽砖讜 注诇 砖谞讬 讛驻讬专讜砖讬诐 讜讻转讘讜 讚讗诇诪谞转 注讬住讛 讛讬讬谞讜 住驻拽 讞诇诇 砖谞转注专讘 讘诪砖驻讞讛 讜讝讜 谞讬住转 诇讗' 诪讛诐 讚讗"讻 讛讘注诇 讙讜驻讗 讗讬转 讘讬讛 转专讬 住驻讬拽讬 讜诇驻讬专讜砖 讛转讜住' 讛住讻讬诪讜 专讜讘 讛诪驻专砖讬诐 诇讻谉 诇讗 讻转讘转讬 砖诐 讻诇讜诐 讜谞砖讗专 讗爪诇讬 讘转讬诪讗 诪讬 讚讞拽讜 诇专砖"讬 诇驻专砖 讚诇讗 讻驻讬专讜砖 讛转讜住' 讚讛讻讬 诪砖诪注 诇砖讜谉 注讬住讛:


讗诪谞诐 讻谉 讻砖讛讙注转讬 诇讻讗谉 谞诇注"讚 讚讛住讜讙讬讗 讚讛讻讗 讛讻专讬讞讜 诇专砖"讬 诇讗诇讜 讛驻讬专讜砖讬' 诪讚驻砖讬讟讗 诇讬讛 诇专"讞 讛讻讗 讚讘转 注讬住讛 讗住讜专讛 注讚 砖诇专讜讘 讛驻砖讬讟讜转 拽讗诪专 讚讻讜诇讛讜 转谞讗讬 讚讘专讬讬转讗 讚讛讻讗 诪讜讚讬诐 讚讛讗诇诪谞讛 驻住讜诇讛 诪砖讜诐 诇转讗 讚讘转讛 讜讗讬 讻驻讬专讜砖 讛转讜住' 讗讚专讘讗 讛讘转 谞诪讬 诇讗 驻住讬拽讗 讗讬住讜专讛 讻"讻 讚讛讗 诪住拽讬谞谉 讛讻讗 讚讟注诪讗 诪砖讜诐 讚住驻拽 住驻讬拽讗 诇拽讜诇讗 讜讗"讻 讘讘转 谞诪讬 讗讬讻讗 住驻拽 住驻讬拽讗 讜讗注"讙 讚讛转讜住' 讘讻转讜讘讜转 讻转讘讜 诇讞诇拽 讚讛讘转 讗注"讙 讚讛讜讬 住"住 讜砖专讬讗 讗驻"讛 诪砖讜诐 诪注诇讛 讚讬讜讞住讬谉 讛讞诪讬专讜 诪砖讗"讻 讘讗诇诪谞讛 讚讗讬讻讗 谞诪讬 讞讝拽转 讛讬转专 讚讬讚讛 诇讗 注砖讜 诪注诇讛 讗祝 讘讬讜讞住讬谉 讗诇讗 讚诇驻"讝 注讬拽专 讛讟注诐 讞住专 诪谉 讛住驻专 讻讬讜谉 讚注讬拽专 住讜讙讬讬讗 讚砖诪注转讬谉 讘讛讻讬 专讛讟讗 讚诇讛谞讱 转谞讗讬 讚讘专讬讬转讗 讚讛讻讗 讗住专讜 讗祝 讘讗诇诪谞讛 讜诇讛谞讱 转谞讗讬 讚注讚讬讜转 砖专讜 讘讗诇诪谞讛 讜讗住专讜 讘讘转 讗"讻 诇讗 讛讜"诇 诇讗转讜讬讬 讛讱 诪讬诇转讗 讚住"住 诇拽讜诇讗 讚砖讬讬讱 讗祝 讘讘转 讗诇讗 讛讜"诇 诇诪讬诪专 诪"讟 诪砖讜诐 讚讗讬转 诇讛 讞讝拽转 讛讬转专 讘讛讚讬 住"住 讜注讜讚 讚讗讻转讬 讗讚专讘 讞住讚讗 拽砖讛 诪谞"诇 讚讛谞讱 转谞讗讬 诪讞诪讬专讬谉 讻"讻 讘诪注诇讛 讚讬讜讞住讬谉 诇驻住讜诇 讛讗诇诪谞讛 诪砖讜诐 诪注诇讛 讚讬讜讞住讬谉 讚讘转讛 讜诪讬讬转讬 专讗讬讛 诪讚专砖讘"讙 讚讗诪专 讻诇 砖讗转讛 谞讜砖讗 讘转讜 讻讜' 讜诪讬 讚诪讬 讻诇诇 讛转诐 诪讚讬谉 转讜专讛 讗讬讬专讬 讚诪讗诇诪谞讛 诇讻"讙 讬诇讬祝 诇讛 诪砖讗"讻 讛讻讗 讚讻讜诇讛 诪讬诇转讗 诪砖讜诐 诪注诇讛 讚讬讜讞住讬谉 诇讗 砖讬讬讱 讛讗讬 讟注诪讗 讻诇诇 讜讗讬 诪砖讜诐 讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 砖诇讗 诇讞诇拽 讘讬谉 讛讗诐 诇讘转 讻砖讘讬讗转讛 讘注讘讬专讛 讗"讻 讬讜转专 讛讬讛 谞专讗讛 诇讛讻砖讬专 讙"讻 讗转 讛讘转 诪砖讜诐 讞讝拽转 讻砖专讜转 讚讗诪讛 讜讻讚拽讬"诇 谞诪讬 讘砖转讜拽讬 讜讘讚讜拽讬 讚诪讗谉 讚诪讻砖讬专 讘讗诪讛 诪讻砖讬专 讘讘转讛 诇讻讱 讛讜讻专讞 专砖"讬 讝"诇 诇驻专砖 讘注谞讬谉 讚诇讗 讛讜讬 住"住 讗诇讗 诇讙讘讬 讛讗诇诪谞讛 讜讗注"讙 讚诇讗讜 住"住 诪诪砖 讛讬讗 诪"诪 讚诪讬 诇住"住 讻讬讜谉 砖讛讘注诇 讙讜驻讗 讛讜讗 住驻拽 讛砖拽讜诇 讜讗讬转 诇讬讛 讞讝拽转 讛讬转专 讗诇讗 讚讗驻"讛 讛讞诪讬专讛 转讜专讛 讘讗讬住讜专 讻讛讜谞讛 讻讚讗讬转讗 讘驻' 讛讗砖讛 专讘讛 讚讬诇驻讬谞谉 诪讜拽讚砖转讜 讘注"讻 讚讗祝 讘住驻拽 讻讜驻讬谉 诪"诪 讘讗诇诪谞转讜 讚讗讬转 诇讛 谞诪讬 讞讝拽转 讛讬转专 讚谞驻砖讛 砖专讬讗 讜讚诪讬 诇住"住 诪砖讗"讻 讛讘转 讚诇讬讻讗 讗诇讗 讞讚讗 住驻讬拽讗 讻诪讜 讛讗讘 注爪诪讜 讗"讻 诪讚讗讜专讬讬转讗 讛讜讬 住驻拽 讞诇诇讛 讜讗讛讗 拽讗诪专 专讘 讞住讚讗 砖驻讬专 讚讻讜诇讛讜 转谞讗讬 讚讘专讬讬转讗 诪讜讚讜 讘讗诇诪谞转 注讬住讛 讚讗住讜专讛 讚讻讬讜谉 讚诇专砖讘"讙 转诇讛 讛讻转讜讘 诇讗讬住讜专 讞讬诇讜诇 讚讬讚讛 讘讞讬诇讜诇 讚讝专注讛 讛讬讻讗 砖讻诇 讝专注讛 驻住讜诇 讗"讻 讘住驻拽 讞诇诇 谞诪讬 讬砖 诇讜诪专 讻谉 讚讛讗诇诪谞讛 讗住讜专讛 讻讬讜谉 砖注"讬 讘讬讗转讛 驻讜住诇转 讝专注讛 诪讚讗讜专讬讬' 讻谞"诇 谞讻讜谉 诇砖讬讟转 专砖"讬 讝"诇:


讗诪谞诐 诇砖讬讟转 专讜讘 讛诪驻专砖讬诐 讛拽讚诪讜谞讬诐 讜讛讗讞专讜谞讬诐 讚诪驻专砖讬 讗诇诪谞转 注讬住讛 讘砖谞讬 住驻讬拽讜转 诪诪砖 砖谞转注专讘 住驻拽 讞诇诇 讘诪砖驻讞讛 讗"讻 诇讗 诪爪讗转讬 诪拽讜诐 诇讬讬砖讘 诇讬砖谞讗 讚专"讞 讛讻讗 讗诐 诇讗 注"驻 讛住讘专讗 砖讻转讘转讬 驻"拽 讚讻转讜讘讜转 讘住讜讙讬讗 讚讗诇诪谞转 注讬住讛 讚诇讗 砖讬讬讱 诇讞诇拽 讘讬谉 住驻拽 讗' 诇砖谞讬 住驻讬拽讜转 讗诇讗 讛讬讻讗 砖讛住驻拽 讗' 诪讜转专 诪谉 讛转讜专讛 讻讙讜谉 讚讗讬讻讗 讞讝拽转 讛讬转专 讜讗"讻 讗转讬 砖驻讬专 讚讻讬讜谉 讚诇讛讘转 诇讬转 诇讛 讞讝拽转 讛讬转专 诇讗 诪讛谞讬 讘讛 住"住 讜诪砖"讛 拽讗诪专 专讘 讞住讚讗 砖驻讬专 讚诇讛谞讱 转谞讗讬 讚讛讻讗 讗诇诪谞转 注讬住讛 谞诪讬 讗住讜专讛 诪砖讜诐 诇转讗 讚讘转讛 讜讻讬讜谉 讚讘转讛 讗住讜专讛 讜诇讗 诪讛谞讬 讘讛 住驻拽 住驻讬拽讗 诪诪讬诇讗 讚讗诪讛 谞诪讬 讗住讜专讛 讜讻讚驻专讬砖讬转 讚注讬拽专 讛讞讬诇讜诇 转诇讜讬 讘讝专注讛 讜讻诇 讛讬讻讗 讚讝专注讛 诪转讞诇诇转 讛讬讗 谞诪讬 诪转讞诇诇转 讻谉 谞"诇 谞讻讜谉:


砖诐 驻讬住拽讗 讜讚讗谉 讘讜讜讚讗谉 诪讜转专 讗诪专 专讘 讬讛讜讚讛 讗诪专 专讘 讛诇讻讛 讻专"讗 讻讬 讗诪专讬转讛 拽诪讬讛 讚砖诪讜讗诇 讗"诇 讛诇诇 砖讜谞讛 注砖专讛 讬讜讞住讬谉 讻讜' 讜驻专砖"讬 讚讘专讬讬转讗 讛讬讗. 讜诇讻讗讜专讛 讬砖 诇转诪讜讛 讗"讻 诪讗讬 诪讛讚专 诇讬讛 砖诪讜讗诇 诇专讘 诪讛讱 讘专讬讬转讗 讚讛诇诇 讗讟讜 讛诇诇 讻讬驻讬 转诇讬 诇讬讛 讜诪讗讬 讗讜诇诪讗 诪诪转谞讬转讬谉 讜诇讜诇讬 驻讬专砖"讬 谞"诇 诇驻专砖 讚讛诇诇 砖讜谞讛 讛讬讬谞讜 讚砖讜谞讛 诇砖讜谉 讛诪砖谞讛 讚注砖专讛 讬讜讞住讬谉 讘讝讛 讛诇砖讜谉 讜讻讜诇谉 诪讜转专讬谉 诇讘讗 讝讛 讘讝讛 讜诇讗 讻诪讜 砖谞砖谞讛 讘诪砖谞转讬谞讜 讜讗"讻 砖驻讬专 拽讗诪专 诇讬讛 砖诪讜讗诇 诇专讘 诪砖讜诐 讚诇驻讬 诇砖讜谉 诪砖谞转讬谞讜 讚拽转谞讬 诇讛讚讬讗 讘专讬砖讗 讚注砖专讛 讬讜讞住讬谉 讚诪诪讝专讬 讜砖转讜拽讬 讜讗住讜驻讬 讜谞转讬谞讬 诪讜转专讬谉 诇讘讗 讝讛 讘讝讛 讜讗"讻 拽砖讬讗 诇谉 住讬驻讗 讚诪转谞讬转讬谉 讚讛讻讗 讚拽转谞讬 讻诇 讛驻住讜诇讬谉 诪讜转专讬谉 诇讘讗 讝讛 讘讝讛 讛讗 转讜 诇诪讛 诇讬 讗注"讻 讚拽转谞讬 诇讛 诪砖讜诐 驻诇讜讙转讗 讚诇讬讛讜讬谉 讻住转诐 讜讗讞"讻 诪讞诇讜拽转 讚讗讬谉 讛诇讻讛 讻住转诐 讜拽住"讚 讚砖诪讜讗诇 讚讛讬讬谞讜 讟注诪讗 讚专讘 讚驻住讬拽 讻讬讞讬讚讗讬 讜讗讛讗 诪讛讚专 诇讬讛 诇专讘 讛讬诇诇 砖讜谞讛 讘诇砖讜谉 讗讞专 讚讘专讬讬转讗 讚诪转谞讬' 诇讗 拽转谞讬 讗诇讗 讘讛讗讬 诇讬砖谞讗 讚讜讻讜诇谉 诪讜转专讬谉 诇讘讗 讝讛 讘讝讛 讜讛讬讬谞讜 讻驻讬专讜砖 讛砖谞讬 砖诇 讛转讜住' 讚讻诇 讗' 诪讜转专 讘诪讬谞讜 讜讗讛讗 讗讬爪讟专讬讱 谞诪讬 诇诪讬转谞讬 住讬驻讗 讚讻诇 讛驻住讜诇讬谉 诪讜转专讬谉 诇讘讗 讝讛 讘讝讛 讜诇讗讜 诪砖谞讛 讬转讬专讗 讛讬讗 讚诇讗 讝讜 讗祝 讝讜 拽转谞讬 讗"讻 转讜 诇讗 讛讜讬 住转诐 讜讗讞"讻 诪讞诇讜拽转 讚讛讗讬 住讬驻讗 讚专讬砖讗 讛讬讗 讜讛讜"诇 诪讞诇讜拽转 讚讬讞讬讚 讜专讘讬诐 讚讛诇讻讛 讻专讘讬诐 讻谉 谞"诇 谞讻讜谉 诇讜诇讬 讚专砖"讬 讜转讜住驻讜转 诇讗 驻讬专砖讜 讻谉 讜注讬讬谉 讘转讜住驻讜转 专讬"讚:


砖诐 讜专诪讬 讚专讘 讗讚专讘 讻讜' 讚讗讬转诪专 讗专讜住讛 砖注讬讘专讛 专讘 讗诪专 讛讜诇讚 诪诪讝专 讻讜' 讜驻专砖"讬 专讘 讗诪专 讛讜诇讚 诪诪讝专 讜讚讗讬 讚讗诪专讬谞谉 诪专讜讘讗 讚注诇诪讗 讛讜讗 讜讛讻诇 驻住讜诇讬谉 讗爪诇讛. 讜诇讻讗讜专讛 讬砖 诇转诪讜讛 讗"讻 诪讗讬 诪拽砖讛 讚专讘 讗讚专讘 讚讗诪专 讛诇讻讛 讻专"讗 讚讛讗 讘讻讛"讙 讚转诇讬谞谉 讘专讜讘讗 讚注诇诪讗 讜专讜讘 驻住讜诇讬谉 讗爪诇讛 讗"讻 讛讗 拽讬"诇 讘讻诇 讚讜讻转讗 讚讗讝诇讬谞谉 讘转专 专讜讘讗 讜讛讜"诇 讜讜讚讗谉 讘讜讜讚讗谉 讜专"讗 讙讜驻讗 诪讜讚讛 讜诇驻"讝 讛讬讛 谞专讗讛 诇讛讻专讬讞 诪诇砖讜谉 专砖"讬 讝"诇 讚诇注谞讬谉 驻住讜诇 诪诪讝专讜转 诇讗 诪砖讜讜讬谞谉 专讜讘 讻讜讚讗讬 讜诇讗 诪讬拽专讬 讜讚讗讬 讗诇讗 讘注谞讬谉 砖讗讬谉 讘讜 住驻拽 讻诇诇 讜讻讚驻专讬砖讬转 诇注讬诇 讚祝 注"讘 讘讛讗 讚讗诪专 专讘讗 讚讘专 转讜专讛 砖转讜拽讬 讻砖专 注"砖 讗诇讗 讚讗讻转讬 诪砖讜诐 讛讗 诇讗 讗讬专讬讗 讚诪爪讬谞谉 诇诪讬诪专 讚讗诇讬讘讗 讚专讘讬 讗诇讬注讝专 讚诪讞诪讬专 诪砖讜诐 诪注诇讛 讚讬讜讞住讬谉 诇注讜诇诐 讗讬谉 诇讛转讬专 讗祝 讘讚讗讬讻讗 诇诪讬转诇讬 讘专讜讘 讚讛讗 拽讬"诇 讚诇讬讜讞住讬谉 诇讻转讞诇讛 诇讗 诪讛谞讬 讞讚 专讜讘讗 讻讚讗讬转讗 住讜祝 驻"拽 讚讻转讜讘讜转 讜讛讬讬谞讜 谞诪讬 诪砖讜诐 诪注诇讛 讚讬讜讞住讬谉 讜讛讻讬 诪讜讻讞 诇讛讚讬讗 诪诪讗讬 讚讗诪专讬谞谉 诇拽诪谉 讚讗讬讻讗 诇诪"讚 讚讟注诪讗 讚专"讗 讘讻讜转讬诐 讛讬讬谞讜 诪砖讜诐 讚注讘讚 讜砖驻讞讛 谞转注专讘讜 讘讛谉 讗注"讙 讚专讜讘诐 讻砖讬专讬诐 讗驻"讛 诇讗 住诪讻讬谞谉 诇诪讬诪专 讻诇 讚驻专讬砖 诪专讜讘讗 驻专讬砖 诪砖讗"讻 诇注讬诇 诇注谞讬谉 讚讘专 转讜专讛 讗驻砖专 讚讛讬讻讗 讚讗讬讻讗 专讜讘 讛讜讬 讻讜讚讗讬 讜注讬"诇 讚诪讛 砖讻转讘 专砖"讬 讝"诇 讚讛讜讬 讜讚讗讬 诪砖讜诐 讚讗讬讻讗 诇诪讬转诇讬 讘专讜讘 驻住讜诇讬谉' 诇讗讜 讚讜拽讗 讚讛讗 讘诇讗"讛 讗讬讻讗 诇诪讬诪专 讚讬诇诪讗 讗讝诇讗 讗讬讛讬 诇讙讘讬 讛讗专讜住 讜讛讜"诇 拽讘讜注 讻诪讞爪讛 注诇 诪讞爪讛 讜讻"砖 讚讗讬讻讗 住讘专讗 讟驻讬 诇诪讬转诇讬 讘讗专讜住 讗诇讗 注讬拽专 讻讜讜谞转 专砖"讬 讚讛讗 讚诪讞诪专讬谞谉 诇讜诪专 讛讜诇讚 诪诪讝专 诇砖讜讜讬讬讛 讻讜讜讚讗讬 讗祝 注诇 讙讘 讚讗讬讻讗 诇诪讬转诇讬 讘讗专讜住 讗驻讬诇讜 讛讻讬 讗讬讻讗 诇诪讬转诇讬 谞诪讬 讘专讜讘 讚注诇诪讗 砖讛谉 驻住讜诇讬谉 讻谉 谞"诇 讜诪讛 砖讻转讘 专砖"讬 讝"诇 讚讗诪专讬' 诪专讜讘讗 讚注诇诪讗 讜讛讻诇 驻住讜诇讬谉 讗爪诇讛 讜讛讜讬 诪诪讝专 讜讚讗讬 讗注"讙 讚专讜讘讗 讚注诇诪讗 注讻讜"诐 谞讬谞讛讜 讜拽讬"诇 注讻讜"诐 讜注讘讚 讛讘讗 注诇 讘转 讬砖专讗诇 讛讜诇讚 讻砖专 讜专讘 讜砖诪讜讗诇 讙讜驻讬讬讛讜 住"诇 讛讻讬 讘驻专拽 讛讞讜诇抓 讗诇讗 讚讗驻砖专 讚讛讻讗 讗讬讬专讬 讘注讬专 讚诇讗 砖讻讬讞讬 讘讛 注讻讜"诐 讗讜 砖讬砖 诇讬砖专讗诇 砖讻讜谞讛 诇讘讚讛 讚讗讝诇讬谞谉 讘转专 专讜讘 砖讻讜谞讛 讻诪讘讜讗专 讘驻讜住拽讬诐:

